"Na predstojećim izborima gospodar Srbije Aleksandar Vučić bira opoziciju" - Valjevo\nPosted by: Marija Petrović - Marković in Izbori 2020, Valjevo 17. June 2020.\tComments Off on “Na predstojećim izborima gospodar Srbije Aleksandar Vučić bira opoziciju”\nOdbornička grupa Demokratske stranke održala je poslednju konfereciju u ovom skupštinskom sazivu, na kojoj su odbornici Milka Erić i Duško Rakić sumirali rad i uspešnost gradske vlasti u prethodne 4 godine. Oni su se osvrnuli na rad Skupštine grada, na predizborne kampanje SNS-a i SPS-a, ali i na kampanju bojkota za koju se demokrate zalažu.\nOdbrnici DS-a Milka Erić i Duško Rakić / Foto: Valjevska posla\nDuško Rakić je konstatovao da je u Valjevu danas mnogo gore neko što je to bilo u periodu pre 4 ili 8 godina. Vlast je, kako je rekao, obećavala čuda i najbolje budžete u istoriji, a istina je da za 4 godine nisu imali nijednu ozbiljnu investiciju. Gradska vlast je, prema njegovim rečima, bila puna afera, problematičnih odluka i aktivnosti koje su bile štetne ili sumnjive po rezultatima i načinu izvođenja.\n“Nisu sredili Industrijsku zonu, nisu doveli nijednog investitora i nije rešavan problem aerozagađenja. Sad imamo kampanju koja je slična prošloj kampanji, u kojoj isti ti ljudi obećavaju iste stvari, a ustvari 8 godina nisu uradili ništa. Vlast nije imala nikakvu ideju o tome sa kojim kapacitetom treba vladati i u kom pravcu treba da ide vladavina, o čemu svedoče kadrovska rešenja, koja su se stalno menjala. Zato pozivamo građane Valjeva, pošto nemaju nikakav izbor, da bojkotuju ove izbore, do nekih novih i boljih uslova u kojima će izbori biti i pošteni i fer, i u kojima će biti data šansa svakoj političkoj opciji da bude na javnoj sceni”, rekao je Duško Rakić.\nDuško Rakić, odbornik DS-a / Foto: Valjevska posla\nOn se ovom prilikom osvrnuo i na predizborne kampanje koje vode vladajuća SNS i SPS. “Srpska napredna stranka u kamoanji obećaba neke uopštene stvari i poziva se na Aleksandra Vučiča kao da će on biti gradonačlenik Valjeva. Sa druge strane socijalisti, koji su u dobroj meri prepisali program Demokratske stranke, i koji obećavaju da će uraditi nešto za šta se nisu zalagali prethodne 4 godine”, istakao je Rakić.\nMilka Erić, odbornica DS-a / Foto: Valjevska posla\nU osvrtu na rad Skupštine grada Valjeva, Milka Erić je naglasila da je Skupština odgovorna za loše stanje u gradu, za (ne)rad, korupciju, sumnjive afere, kadrovska rešenja “koja nisu povela napred, nego grad stalno vraćala unazad”. Prema njenom mišljenju, Skupština grada nije bila mesto dijaloga i rasprave, već mesto gde je malobrojna opozicija bila vređana, napadana, prekidana za govornicom, ometana i opominjana za vreme. Navodi da nije bilo moguće kontrolisati izvršnu vlast, kandidovati predloge i ostvariti javne rasprave, i da su demokratska stranka i još neke partije slušajući glas pobunjenog dela građana, doneli odluku da napuste taj privid parlamentarnog života i da ne učestvuju u radu takve Skupštine.\n“Izvan skupštinske sale pokušavali smo da saopštenjima i konferencijama za medije, ali i tribinama u Valjevu razgovaramo na teme o kojima se na skupštinskim zasedanjima nije moglo govoriti. Želeli smo da građanima Valjeva pružimo priliku da politiku ponovo promišljaju, a ne da od nje dižu ruke razočarani, ravnodušni i bezvoljni. Koliko smo u tome uspeli, nije naše da sudimo, činili smo ono što smo mogli. I u narednom periodu će Demokratska stranka nastaviti na taj način da učestvuje u političkom životu. U Skupštini nas neće biti, to je odluka koja ima svoju težinu i imaće svoje posledice, ali mi smo spremni da prihvatimo posledice koje dolaze sa takvom odlukom, koja će svakako otežati rad i nama i drugim opozicionim partijama. Ali, to je jedino rešenje u ovom trenutku”, naglasila je Milka Erić.\nOdbornica Demokratske stranke je još kazala da mi živimo u zarobljenoj državi i da je Srbija u potpunoj vlasti jednog čoveka – predsednika Aleksandra Vučića.\n“U Srbiji danas svaki kandidat za odbornika ili poslanika kao protiv kandidata ima jednog čoveka – Aleksandra Vučića. Na ovim izborima se bira opozicija, gospodar Srbije bira opoziciju. Koliko će oni koji su istinski kritičari ovog režima i borci protiv ovog režima ući u skupštine veliko je pitanje. Da će uči oni koji jesu po meri vladajuće stranke, to je svakako. U takvim parlementima opozicija će biti dekor i njena uloga će biti samo da pravi privid demokratije, a od demokratije i parlematraizma neće biti ništa”, ocenjuje Milka Erić.\nBojkot Demokratska stranka DS Duško Rakić Izbori 2020. Milka Erić Odbornici Skupština Grada Valjeva Valjevo\t2020-06-17\nTagged with: Bojkot Demokratska stranka DS Duško Rakić Izbori 2020. Milka Erić Odbornici Skupština Grada Valjeva Valjevo\nPrevious: “Valjevci do auto-puta za 10 minuta, a do Beograda za manje od sat vremena”\nNext: “Iza nas su pune 4 godine eksperimenata kojim je partijska država kažnjavala Valjevo”


Zvezda - Visina, hladnoća, bele noći... - Sportske.net\nZvezda - Visina, hladnoća, bele noći...\nIsland će biti nov doživljaj za Zvezdu, a više od skromnog protivnika brinu uslovi u kojima će se igrati. Ipak, prednost je dovoljna za miran revanš...\nTrener Crvene zvezde Slaviša Stojanović rekao je danas da njegovi fudbaleri oprezno dočekuju revanš utakmicu protiv IBV-a, u drugom kola kvalifikacija za Ligu Evropa ne samo zbog igre i protivnika, nego i zbog specifičnog puta i uslova u kojima će igrati.\nFudbaleri Crvene zvezde neće trenirati više od 48 sati pred meč, a osim puta, koji će trajati skoro dva dana, Zvezdu na Islandu čekaju niske temperature i bele noći.\n"Ne čeka nas baš lak posao. Prvo jer oni nisu nimalo naivan protivnik, drugo jer smo imali problema sa povredama, tako da krećemo maksimalno oprezno na Island i nadamo se najboljem", rekao je Stojanović na konferenciji za novinare u Beogradu.\nRevanš utakmica drugog kola kvalifikacija za Ligu Evropa izmedju IBV-a i Crvene zvezde igra se u četvrtak od 20.30 u Vestmaneji. U prvoj utakmici, prošlog četvrtka, crveno-beli pobedili su sa 2:0.\nFudbaleri i stručni štab Zvezde sutra ujutro putuju za Berlin, a tamo će u hotelskom dnevnom boravku na aerodromu čekati 12 sati na let za Keflavik, odakle će autobusom ići za Rejkjavik.\nU Rejkjaviku će prenoćiti, a u sredu popodne malim avionom otići na ostrvo Vestamaneju.\n"Nije jednostavan put, ali kako su oni išli ovamo tako i mi idemo tamo. Moramo dobro da se pripremimo i da budemo oprezni iz ugla rezultata, puta i forme. Mene više brine visinska razlika nego temperaturna, jer će na nižim temperaturama možda biti bolji kapacitet za trčanje. Nadam se", rekao je uz osmeh Stojanović.\nNeizvestan je nastup Nikole Mijailovihca kao i Stevana Lukovića koji se povredio u jučerašnjoj kontrolnoj utakmici sa Bežanijom, a tek će se posle večerašnjeg treninga znati u kakvom je stanju Filip Kasalica.\nNovo pojačanje Crvene zvezde Aleksandar Kovačević rekao je da su ekipe odigrale tek prvo poluvreme.\n"Tek je odigrano prvo poluvreme. čeka nas vrlo teško gostovanje, moramo da budemo koncentrisani od početka, postignemo gol na vreme i plasiramo se u sledeće kolo", rekao je Kovačević.\nNovinari su pitali trenera za pojačanja o kojima se govori u prelaznom roku, Stojanović nije definitivno odgovorio ni na jedno pitanje, ali je naglasio da želi da se koncentriše samo na predstojeću utakmicu.\nNovinare je zanimalo i da li je kritikovao golamana Bobana Bajkovića zbog kiksa kojim je IBV zamalo izjednačio u prvom meču.\n"Nisam kritikovao Bajkovića, naravno imali smo analizu i tek ćemo da imamo analizu, a ja želim da ostavim treneru golmana da radi svoj posao za koji je angažovan", rekao je Stojanović.\nOn je rekao da nije gledao poslednju utakmicu IBV-a u prvenstvu, ali da je dobio snimak i da će ga pogledati.\nTrening vicešampiona Srbije počinje večeras u 18 sati a put Berlina kreće se sutra ujutro u 7.50.


Prenosna kamera za dijagosticiranje peći nov proizvod kompanije Lenox Instrument - Automatika.rs\nNaslovna Vesti Novi proizvodi Prenosna kamera za dijagosticiranje peći nov proizvod kompanije Lenox Instrument\nPrenosna kamera za dijagnosticiranje peći, kompanije Lenox Instrument, obezbeđuje jednostavno i ekonomično sredstvo za postizanje monitoringa u realnom vremenu i sa videom u boji, i digitalnog zapisa sagorevanja i kontrole procesa u visokotemperaturnim pećima. Sa ovim mobilnim sistemom, operateri mogu da koriste jedan uređaj za dijagnostiku ili monitoring i snimanje nekoliko pojedinačnih peći koristeći bilo koje dostupno 3,5 inčno (89 mm) otvaranje blende.\nSistem prenosne visokotemperaturne kamere pruža inženjerima i operaterima jasne slike visoke rezolucije topljivih peći, vatrostalnih stanja, i materijalnog poravnanja i kretanja vazduha unutar njih, kretanja ognjišta, potiskivača peći, a takođe i slike rotacionog ognjišta, žarenja i drugih termičkih obrada peći koje se vrše u industriji čelika i metalnoj industriji.\nPrenosna kamera za dijagnosticiranje je u potpunosti samostalna, sastoji se od sistema za filtriranje vazduha i energije, creva za vodu, i 8-inčnog CCD kolor monitora upakovanog u trajno kućište sa drškom na uvlačenje i točkičima. Kućište kamere je od nerđajućeg čelika i koristi čelični trostruki zid laminarnog protoka za efikasno vodeno hlađenje kao zaštitu CCD kolor kamere, i integrisanu malu potrošnju vazduha za održavanje sočiva čistim, što omogućava produžen rad u okruženjima sa temperaturama i do 1927 ° C (3500 ° F). Štit od toplotnog zračenja i mini-digitalni video rekorder sa uključenim LCD ekranom su dostupni kao opcije.\nSvaka Lenox kamera za peći je isprojektovana, proizvedena u SAD i servisirana u prostorijama kompanije Lenox Instrument, i podržana sa dvogodišnjom garancijom od strane vodeće industrije.\nPrethodni tekstIEEE uvrstio ABB-ove proizvode u 11 najvažnijih tehnologija decenije\nSledeći tekstKonferencija NIDays 2011


09. okt. 2018. 15:01 Objavljeno u FINANSIJE\nU toku je tender za pružanje usluga posredovanja u prodaji avionskih karata, a okvirni sporazum zaljučuje se na razdoblje do dvije godie. Procijenjena vrijednost javne nabavke je 95.000 KM bez PDV-a, odnosno 111.150 KM sa PDV-om.\nDobavljač je dužan da dostavlja avio karte po zahtjevu Ministarstva finansija i trezora BiH, da obezbijedi informacije o redu letenja i cijenama, ponudi najbolje veze i najbrže dalje konekcije putovanja.\nPored toga, dobavljač je dužan da osigura i alternativne rute u okviru opis putovanja, a Ministarstvo će prilikom svakog naručivanja karata naznačiti da li se radi o biznis ili ekonomskoj klasi.\nPo svakom zahtjevu koji dobije od Ministarstva, dobavljač je dužan da dostavi najmanje tri opcije putovanja za traženu destinaciju u traženom periodu, a od najmanje tri različita avio prevoznika po najnižim raspoloživim cijenama.\nMinistarstvo zahtijeva i da kod dobavljača karata ima prioritet i mogućnost kontakta 24 sata.\nKo će sve putovati i gdje u okvirnom sporazumu je predviđeno da bude tajna.\n„Podaci koji se tiču realizacije okvirnog sporazuma povjerljive su prirode i kao takvi predstavljaju poslovnu tajnu za Ugovorno tijelo. Ugovorne strane su saglasne da dokumente, podatke i informacije u vezi sa realizacijom okvirnog sporazuma tretiraju kao poslovnu tajnu“, navedeno je u tenderskoj dokumentaciji.\nTender je otvoren za dostavu ponuda do 5. novembra, kada će biti i otvaranje ponuda.\nGarancija za uredno izvršenje ugovora iznosi 10 odsto vrijednosti okvirnog sporazuma, a ponuđač je dužan dostaviti bezuslovnu bankarsku garanciju.\nKljučne riječi: avio karte, izbor, izdvajamo, Ministarstvo finasija i trezora BiH, putovanje, vazno\nLet iz Niša za Diseldorf 10 EUR\nU 2015. predviđen rast od 2,1 odsto\nHrvati ipak darežljiviji od Nijemaca\nSvaki građanin Srbije prosječno dužan 861 evro


Usluge i proizvodi – Neshvyl\nHIDROIZOLACIONI SISTEMI I MATERIJALI\nGEOMEMBRANE OD SINTETIČKIH MATERIJALA EPDM, HDPE,…\nOZELENJAVANJE KROVOVA I FASADA\nINDUSTRIJSKI I SAMOLEPLJIVI DIHTUNZI\nZAPTIVNI MATERIJAL ZA STOLARIJU I STRUKTURNE FASADE\n/ konsalting i isporuka\nMi smo posvećeni pronalaženju adekvatnih rešenja za potrebe naših klijenata kroz upotrebu naprednih tehnološko funkcionalnih rešenja i proizvoda za objekte u visokogradnji i infrastrukturnim objektima.\nNudimo kompletna rešenja za paro, termo i hidroizolaciju ravnih krovova, krovnih terasa i ostalih površina kojima je potrebna adekvatna zaštita.\nPDF: Elastoseal - EPDM\nNa infrastrukturnim objektima nudimo sistemska rešenja i proizvode najvišeg kvaliteta zajedno sa našim partnerima.\nVeliki deo infrastrukturnih objekata u regionu je kao sistem hidroizolacije iskoristio MMA sisteme zaštite. MMA je skraćenica od hemijske oznake polimernog jedinjenja MetaMetilAkrilata.\nU skladu sa svetskim tehnološkim trendovima, primena MMA tehnologija je sve prisutnija. Zajedno sa našim engleskim partnerima-svetskim liderom, prvenstveno u proizvodnji MMA hidroizolacija, GCP Applied Technologies (ex-Stirling Lloyd koga su kupili 2017.godine), na regionalnim tržištima nudimo tehnička rešenja koja dokazano pružaju adekvatnu zaštitu infrastrukturnim objektima, pod bilo kojim klimatskim i eksploatacionim uslovima.\nIzuzetno smo ponosni na našu tehničku javnost koja je u poslednjih desetak godina uvidela sve prednosti sistema nudimo na tržištu regiona. Mnoga tehnička rešenja na objektima infrastrukture u regionu su obuhvatila primenu materijala i sistemskih rešenja koje promovišemo.\nUpotreba MMA je veoma rasprostranjena u mnogim segmentima naših života. Na primer, MMA je veoma prisutan i ima važnu ulogu u medicini. Razlozi leže u pouzdanosti, sigurnosti i dugovečnosti, a primenu je u svrhe kao što su zamena kuka, kod raznih stomatoloških zahvata, pomagala, zahtevnih procesa koji od materijala u primeni iziskuju adekvatne performanse, a da su u isto vreme potpuno neškodljivi po čoveka i životnu sredinu.\nKod graditeljskih poduhvata, upotreba MMA je od ključnog značaja radi produženja životnog veka objekata, uz istovremeno smanjivanje troškova održavanja i podizanja opšteg nivoa sigurnosti objekata.\nObjekti na kojima su korišteni ovi sistemi su Mostovi / vijadukti / nadvožnjaci/podvožnjaci/parking prostori.\nOsim ovih, nudimo adekvatne sisteme zaštite i kod tunelskih konstrukcija, metro tunela i metro stanica.\nUpotreba geomembrana je potrebna kako za zaštitu i obezbeđivanje resursa vode, ali i za adekvatnu zaštitu životne okoline.\nNaša posvećenost kod obe ove potrebe, se ogleda u više sistema i celina koje smo razvili za upotrebu na hidrotehničkim (geo)projektima.\nKako bismo bili još precizniji navešćemo neke od struktura gde se upotrebljavaju geomembrane: Oblaganje jezera ili rezervoara, akumulacije za navodnjavanje, ribnjaci, ambijetalna jezera (bare), uređenje rečnih tokova, sanitarno-komunalne deponije, deponije opasnog ili posebnog otpada, kompostiranje stajskog đubriva, primena u rudarskoj industriji i itd.\n/ sistemska rešenja\nGlobalni trendovi koji u urbanim sredinama predviđaju povećanje zelenih oaza i površina, vode ka potrebi za ozelenjavanjem krovova.\nNaša bliska saradnja sa jednim od vodećih EU franšiza – OPTIGREEN, Nemačka, omogućuje pristup tehničim rešenjima i adekvatnim proizvodima neophodnim za kvalitetno izvođenje zelenih krovova. Vrhunska rešenja za raven i kose krovove, krovne bašte, krovne terase.\n/ prodaja i isporuka\nU poslednje tri decenije smo se pozicionirali kao pouzdan dobavljač visokokvalitetnih dihtunga za prozore, vrata, kao i široku raznovrsnu industrijsku upotrebu gde je potrebno adekvatno dihtovanje.\nIzdvajamo sledeće grupe dihtunga za naše klijente:\n– Industrijski ugradni dihtunzi za proizvođače drvenih prozora, drvenih vrata, kombinacije drvo aluminijum.\n– Samolepljivi dihtunzi za široku upotrebu u industriji, montažnim delatnostima, proizvodnji raznih industrijske opreme i postrojenja;\n– Samolepljivi dihtunzi po sistemu „Uradi sam“\n– Sistem naknadnog dihtovanja vrata i prozora „EuroStrip“\nDistribuiramo cevne gumene kompenzatore Teguflex® za prehrambenu industriju, petrohemijsku industriju, toplane, vodovod i kanalizacija, industrijska postrojenja i sl., proizvođača Trelleborg AB, Švedska.\nTehnološki razvoj fasada i fasadne stolarije je dove do vrhunskih tehničkih rešenja uz upotrebu materijala koji uz estetske vrednosti doprinose uštedi energije kao i poboljšanju uslova boravka u ovakvim prostorima.\nMi nudimo razne vrste pomoćnih materijala i proizvoda, kao i rešenja za adekvatnu ugradnju fasadne stolarije, strukturnih i običnih fasada.


Besplatno klizanje na Adi - Dnevni list Danas\nBeograd Besplatno klizanje na Adi\n0Piše: R. Marković 23. decembra 2012. 22.16\n– Tokom školskog raspusta, svima koji se nisu okušali na ledu, na raspolaganju će biti besplatna škola klizanja koja će raditi svakog dana od 10 do 16 sati. Po završetku raspusta, škola klizanja nastavlja sa radom, svakog vikenda u istom terminu, a vodiće je profesionalni instruktori ovog sporta. Na klizalištu će tokom narednih meseci biti organizovane razne zanimljive aktivnosti, a zabava će potrajati dokle god to vremenski uslovi budu dozvolili, navode iz JP Ada Ciganlija. Sezona klizanja počela je i na otvorenom klizalištu Sportskog centra „Olimp“ na Zvezdari. Radnim danima od 10 do 11.30, od 12 do 13.30, kao i od 14 do 15.30 klizanje je besplatno, dok je za ostale termine cena ulaznice 200 dinara, a iznajmljivanje opreme 150. Ovih dana proradilo je i klizalište na Starom Difu.


RTS :: Imaginarni pejzaži – Mikstejp Nebojše Bogdanovića\nRadio Beograd 3 Imaginarni pejzaži – Mikstejp Nebojše Bogdanovića\nponedeljak, 08. jan 2018, 22:50\nImaginarni pejzaži – Mikstejp Nebojše Bogdanovića\nU specijalnom izdanju emisije IMAGINARNI PEJZAŽI - Autorski miks-pult, u ponedeljak. 8. januara gostovaće Nebojša Bogdanović (SCHWABE) sa svojim mikstejpom.\nNjegovi di-džej setovi, nekonvencionalni i hipnotički, su jedni od prepoznatljivih stubova klubske kulture, a kao nosilac, zajedno sa Goranom Simonoskim, projekta TAPAN u poslednje vreme otisnuo se u pravcu istraživanja novih muzičkih putanja, onih u kojima se deep-techno spaja sa elementima džeza i hipnotičkih ritmova i muzičkih matrica pre svega orijentalnih i neevropskih muzika.\nZa Imaginarne pejzaže Nebojša Bogdanović je spremio mikstejp koji je pre svega ukotvljen u izražajnost ambijentalne muzike, uz dodavanje nekih novih numera i matrica, koje do sada nisu puštane u radijskom etru.\nSpecijalne emisije - autorski miks-pult realizovaćemo u saradnji sa stvaraocima i ljudima različitih profila - od muzičara do dizajnera koji poznaju ili se bave elektronskom i eksprimentalnom muzikom. One će biti na programu periodično, jedan-dva puta mesečno. Na ovaj način, cilj nam je da prikažemo novi ugao u slušanju i percepcije elektronske muzike danas, kao i da ponudimo prostor za radijski izraz ljudima koji najčešće stoje sa druge strane „miks pulta".


Od momenta kada se pojavila, Boston H line pobrala je pozitivne kritike kupaca i izdvojila se kao jedan od najtraženijih Antares modela. Po jednostavnom izgledu pripada klasičnoj radnoj stolici, ali kada se uzmu u obzir sva podešavanja koja ima, spada u ergonomske i fleksibilne stolice za sve tipove korisnika.\nNapravljena od aluminijumske baze sa točkićima, sedalni deo i naslon od debljeg kvalitetnog sunđera i od osnovnog materijala koji je pažljivo proštepan, na prvi pogled odaje utisak veoma udobne i jake stolice na kojoj ćete moći da provedete produktivno dan na poslu. Na njoj ćete moći da podešavate visinu gasnim cilindrom, visinu rukonaslona, visinu i nagib naslona, dubinu sedalnog dela. Sinhro mehanizam će korisnike Boston H opustiti u periodima odmora za vreme radnog dana.\nBOSTON stolice možete pogledati i probati u našem Antares izložbenom salonu na Vračaru\nAutor milenaantaresObjavljeno 9 maj 2018 29 maj 2021 Kategorije kancelarijske stolice, Radna fotelja BostonOznake Radna fotelja Boston


Hronika - datum: 2020-03-16 NEIZVJESTAN POČETAK SUĐENJA MARIJU MILOŠEVIĆU ZA OTMICU\nMario Milošević Ponovo poslali zahtjev Prištini\nMinistarstvo pravde Crne Gore pripremilo je i poslalo kosovskim vlastima dokumentaciju kojom se traži saglasnost da se Podgoričaninu Mariju Miloševiću sudi za krivično djelo otmica u pokušaju. Kako nam je saopšteno, sada se čeka odgovor iz Prištine.\n– Ministarstvo pravde je dopisom od 14. februara zatražilo naknadnu saglasnost da se u odnosu na okrivljenog Milošević Marija može voditi postupak pred Osnovnim sudom u Podgorici zbog krivičnog djela otmica u pokušaju – piše u odgovoru upućenom „Danu“, koji je potpisala Maja Lutovac, portparol i samostalni savjetnik u Ministarstvu pravde.\nMilošević, koji je ranije uhapšen u Prištini, izručen je Crnoj Gori 5. novembra prošle godine. On je potraživan zbog sumnje da je učestvovao u više krivičnih\n– Realizovana je ekstradicija Marija Miloševića (38) sa Kosova u Crnu Goru. Milošević je lišen slobode 18. jula 2018. godine po međunarodnoj potjernici NCB Interpol Podgorica. Naša država Miloševića potražuje radi obezbjeđenja njegovog prisustva u krivičnom postupku koji se protiv njega vodi zbog više krivičnih djela i krivičnog djela teško ubistvo. Osim toga, on se potražuje radi izdržavanja kazne zatvora u trajanju od pet mjeseci na koju je osuđen presudom Osnovnog suda u Podgorici zbog krivičnog djela nedozvoljeno držanje oružja i eksplozivnih materija – saopšteno je iz Uprave policije nakon izručenja Miloševića.\nSudija Rabrenović je pitala Miloševića da li pristaje da mu se pred Osnovnim sudom sudi za otmicu u pokušaju iako nije izručen zbog tog krivičnog djela.


18.08.2017 u 12:15\nU klizištima u Sijera Leoneu poginulo više od 400 ljudi\nFRITAUN - Više od 400 tela izvučeno je do sada iz ruševina i blata uzrokovanih nevremenom i klizištima u Sijera Leoneu, gde se ulažu napori u obnovu zemlje. U poplavama i klizištima u ;lavnom gradu Sijera Leonea, Fritaunu, poginulo je 409 osoba, saopštile su Ujedinjene nacije novi bilans žrtava. Procenjuje se da je 600 ljudi nestalo, a spasioci i dalje pretražuju tone blata i ruševina. Vlasti su proglasile višednevnu žalost i zastave će biti na pola koplja do kraja nedeje, a počele su i kolektivne sahrane. Vlada Sijera Leonea upozorila je stanovnike planinskih oblasti da se evakuišu, dok meteorolozi najavljuju padavine i narednih dana, što će usporiti obnovu i doneti pretnju od novih klizišta.\n25.06.2017 u 11:22\nPronađena tela 24 žrtve klizišta, 109 nestalih\nPEKING - Spasilačke ekipe pronašle su do sada tela 24 osoba nakon što se klizište obrušilo na selo Sinmo na jugozapadu Kine zatrpaviši više od 120 osoba, javila je kineska državna televizija, prenosi TASS. U novoj akciji spasioca pronađeno je devet novih tela, a još 109 osoba se nalazi na listi nestalih. Navodi se da se zvaničnici i dalje nadaju da bi ispod ruševina moglo da bude preživelih. Kineska agencija Sinhua javila je juče da je prvih 15 tela izvučeno do 22 sata po lokalnom vremenu. Oko 1.000 ljudi sa specijalnim uređajima traga za eventualnim preživelima, prenosi AP. Zatrpane su 62 kuće, jedan hotel, kao i 1,6 kilometara puta. Prema ranijim navodima lista „Pipls dejli”, broj nestalih bio je 141, dok su državni mediji smanjili taj broj na 120. Spasioci koriste buldožere\n05.06.2017 u 18:33\nKlizište odseklo od sveta 15 kuća u Arilju\nARILjE – Nevreme praćeno obilnim padavinama tokom minulog vikenda potpuno je uništilo kompletnu infrastrukturu u ariljskom selu Radobuđe, rekao je za Glas zapadne Srbije predsednik Saveta MZ Mile Savić. „Zaseok Tanovići potpuno je odsečen od sveta jer je bujica koja je nosila sve pred sobom odnela put koji vodi do 15 kuća ovog zaseoka, a na njegovom mestu se pojavio krater dubok 30 metara”, kazao je Savić i dodao da tu ima dosta starih i bolesnih. On kaže da ovo nije jedini problem. „Nevreme je svoj danak odnelo i u zaseoku Savići gde su bujične vode odnele rezervoar koji vodom snabdeva 12 domaćinstava i zgradu Mesne zajednice”. Prema njegovim rečima predsednik opštine Arilje je odmah izašao na teren sa inženjerima iz Opštinske uprave i nakon sagledanog stanja poslate su mašine\nLEBANE – Ministar bez portfelja zadužen za vanredne situacije Velimir Ilić izjavio je danas u Lebanu da se šteta od klizišta još uvek procenjuje, ali je sigurno da je ona veća od milijardu evra. Ilić je kazao da će za sanaciju aktivnih klizišta biti potrebno više godina i da Vlada Srbije radi da sistematski reši taj problem. „Na području Srbije evidentirali smo 3.450 klizišta koja su trenutno...


SDSM najavio brzo formiranje makedonske vlade\nLider Socijaldemokratskog saveza Zoran Zaev (u sredini), arhivska fotografija\nMakedonska stranka Socijaldemokratski savez (SDSM), koja je sa još tri političke partije Albanaca obezbijedila parlamentarnu većinu, najavila je brzo formiranje Vlade, prenosi SRNA.\nIz SDSM-a je saopšteno da će posredstvom institucija sistema biti izabran novi predsjednik Sobranja, koji će obavijestiti predsjednika države Gjorgjea Ivanova da je u obavezi da dodijeli mandat za sastav nove vlade.\n"Makedoniji je neophodno brzo rješenje političke krize. Nećemo dozvoliti da pojedinci umiješani u kriminal destabilizuju Makedniju i uvuku u opasnost građane i njihove porodice", navedeno je u saopštenju.\nKako navode iz SDSM-a, sve političke stranke i institucije moraju da "otvore put" demokratskim procesima u Makedoniji jer je riječ o izboru građana.\n"Domaća i međunarodna javnost očekuje državničko ponašanje od Sobranja i od instuticije predsjednika države, koji mora da omogući sastavljanje nove vlade", saopšteno je iz SDSM-a.\nVanredni parlamentarni izbori u Makedoniji održani su 11. decembra prošle godine, a još nije izabran predsjednik Sobranja, niti je formirana Vlada.\nU Skoplju je najavljeno da će u ponedjeljak, 27. marta, biti formirana parlamentarna Komisija za izbor i imenovanja, koja bi trebalo da predloži predsjednika parlamenta.


Početna Izjave Obećanja Nećemo preduzimati mere sve dok su okupljanja mirna\nNebojša Stefanović Ministar unutrašnjih poslova Nebojša Stefanović\nMinistar unutrašnjih poslova o merama protiv učesnika Protesta protiv diktature.\n“Nikakve mere protiv učesnika protesta neće biti preduzimane dok su ta okupljanja mirna.”\nVečernje novosti, 5. april 2017.\nDan nakon održanih predsedničkih izbora 2. aprila ove godine Srbijom je krenuo talas uličnih protesta koji je potrajao nedeljama. Protesti su organizovani preko društvenih mreža, kao izraz nezadovoljstva građana izbornim nepravilnostima, stanjem u medijima i ukupnim stanjem u zemlji, i nazvani su protestima protiv diktature.\nPitanje organizatora protesta od samog početka stavljeno je u centar pažnje. Dok su učesnici insistirali na tome da su protesti spontani i da iza njih ne stoji niko, predstavnici vlasti i vlastima naklonjeni mediji tvrdili su da su iza protesta - opozicioni političari i stranke.\n“Političke partije koje stoje iza protesta, kao i Janković i Jeremić, treba da izađu i preuzmu odgovornost za ono što se dešava. Treba da budu tu, sa svojim pristalicama, to je njihovo legitimno pravo”, izjavio je ministar za rad, zapošljavanje, boračka i socijalna pitanja Aleksandar Vulin.\nI ministar unutrašnjih poslova Nebojša Stefanović imao je čitav spisak organizatora, među kojima su takođe bili opozicioni lideri.\n“Među organizatorima protesta su Branko Miljuš iz štaba Vuka Jeremića, Marko Živković, sin lidera Nove stranke Zorana Živkovića, Dobrica Veselinović i Marko Aksentijević iz organizacije "Ne da(vi)mo Beograd", analitičar Đorđe Vukadinović, lider Dveri Boško Obradović, Nikola Sandulović... U organizaciji posredno učestvuju i Saša Janković i Vuk Jeremić, ali se ne pojavljuju na ulicama kako ne bi izgledalo da je to politička stvar”, rekao je Stefanović.\nDrugo važno pitanje, pored prirode i organizatora protesta, bilo je kako će država odgovoriti na proteste, koji su od početka bili mirnog karaktera, dok su predstavnici vlasti tvrdili da će se to promeniti.\nPink, 6. 4. 2017.\n“Ja sam nekoliko puta rekao da se spremaju za nasilje, a oni su govorili da je to neistina. Neke mlade ljude su pokušali da zloupotrebe u političke svrhe”, izjavio je tadašnji predsednik Vlade Aleksandar Vučić.\nIz izjava državnih zvaničnika moglo se zaključiti da je zauzet stav da se država neće mešati, odnosno neće reagovati na proteste, sve dok su oni mirni i ne ugrožavaju nikoga.\nRTS, 16. 4. 2017.\n“Sve dok je mirno, mogu da šetaju narednih deset godina. Kada budu ugrožavali tuđa prava, nasilno pokušali bilo šta da reše, država će da reaguje. Nasilje, siledžijstvo država neće dopustiti”, rekao je Vučić.\nTakav stav, samo eksplicitno i bez ikakvih nedorečenosti koje se eventualno mogu pripisati formulaciji “mogu da šetaju”, izražen je u izjavi ministra unutrašnjih poslova Nebojše Stefanovića.\nVečernje novosti, 5. 4. 2017.\n“Nikakve mere protiv učesnika protesta neće biti preduzimane dok su ta okupljanja mirna”, rekao je Stefanović.\nProtesti su potrajali nekoliko nedelja, a zatim zamrli i mirno se ugasili, bez ikakvih eskalacija i bez ikakvog nasilja. A onda, nekoliko meseci kasnije, učesnicima protesta počele su da stižu prijave zbog navodnog učešća u organizaciji protesta. Ispostavilo se da je, prema podacima Prekršajnog suda, policija podnela 23 prekršajne prijave protiv učesnika protesta, o čemu je pisao Insajder.\nNa pitanje medija da objasni neslaganje između onoga što je rekao u aprilu i onoga što se dešava u novembru, ministar Stefanović je za Insajder objasnio da se ono što je rekao u aprilu odnosi na početak protesta, deo koji se može smatrati spontanim, odnosno prvih 60 dana protesta.\n“Pre svega se odnosilo na onih prvih, čini mi se mesec ili dva dana. Dakle, posle 60 dana.... Znate, postoji Zakon koji vas ono što možete da podvedete pod spontano, to je u redu, ali kad vidite da postoji organizacija... Postoji u Zakonu jasno definisana norma da svaki skup na koji neko poziva, organizuje, mora da se prijavi policiji”, nedavno je izjavio Stefanović.\nMeđutim, kada se pogledaju četiri do sad javno poznate prijave, može se videti da se nijedna ne odnosi na period posle 60 dana. Tačnije, sve su u okviru prvog meseca protesta. Prijava Vladimiru Periću odnosi se na 18. april 2017.\nIz prijave Vladimiru Periću\nPrijave Pavlu Terziću i Gavrilu Vučetiću odnose se na 21. april 2017.\nIz prijave Pavlu Terziću i Gavrilu Vučetiću\nPrijava Tijani Hegić odnosi se na 3. maj 2017.\nIz prijave Tijani Hegić\nDakle, ministar Stefanović je obećao da nikakve mere neće biti preduzete ukoliko su demonstracije mirne, dok je policija revnosno spremala materijal za prijave koje su sada i podnete protiv nekih od učesnika protesta - zbog čega Stefanović dobija ocenu “neispunjeno”.\nOvu ocenu ne dovodi u pitanje to što javnosti još nije poznat sadržaj svih prijava, odnosno datumi na koje se odnose, jer i ove četiri prijave dovoljne su da dokažu da je neistinita tvrdnja ministra da su mere preuzete tek za period nakon 60 dana protesta. Time je obesmišljeno i njegovo ionako teško prihvatljivo objašnjenje o tome da je sve do 60 dana - spontano, a preko toga kršenje zakona.\nprotiv diktatureMinistarstvo unutrašnjih poslovapolicija\nPrijatelju moj, znam koliko ti je teško 14.08.2018.\nOd 2001. do 2005. bilo 250 ubistava godišnje 27.04.2018.\nAnđus je sitan reketaš 05.07.2017.


"NOŠENJE MASKI NIJE ZLOČIN": Policija suzavcem na demonstrante u Hongkongu | Ekspres.net\n"NOŠENJE MASKI NIJE ZLOČIN": Policija suzavcem na demonstrante u Hongkongu\nPolicija je upotrebila suzavac u Hongkongu protiv demonstranata koji su, prkoseći zabrani, marširali kroz grad noseći maske, zbog čega im preti kazna od godinu dana zatvora, prenosi Rojters.\nDemonstranti su za danas najavili dva velika protesta, navela je agencija.\nNasilni protesti eskalirali su nakon što je lider te kineske teritorije Keri Lam, posle više od 50 godina uvela zakon o vanrednim situacijama iz kolonijalnog doba, kojim je zabranjeno nošenje maski za lice, kako bi ugušila višemesečne nemire, prenosi Rojters.\nZbog ove mere, na ulicama Hongkonga, demonstranti su vikali - "Nošenje maski nije zločin".\nAdvokat Denis Kvok rekao je da je Visoki sud danas odbio zahtev da se odbaci zabrana za nošenje maski, ali da će kasnije ovog meseca saslušati 24 poslanika koji su protiv upotrebe vanrednih mera šefice vlade Keri Lam koja je time zaobišla zakonodavstvo.\nPovezane vesti - "PRUŽITE OTPOR": Demonstranti ponovo sa maskama zbog odluke premijerke\nDemonstranti su palili vatru na stanicama i u jednom praznom vozu pri čemu su povređena dva radnika železnice.\nMetro u Hongkongu delimično je ranije danas otvoren, a većina stanica ostala je zatvorena zbog širokih protesta prethodnog dana.\nOperator metro prevoza MTR Korp saopštio je da pojedine stanice neće danas biti otvorene jer su tokom nasilja pretrpele štetu koja mora da se popravi. Kompanije je juče saopštila da mreža koja dnevno prevozi pet miliona putnika obustavlja rad iz bezbednosnih razloga.\nZatvoreno je i desetak šoping centara, supermarketa i filijala kineskih banaka koje su bili na meti demonstranata, ali je većina danas ponovo otvorena.\nPovezane vesti - PONOVO SUKOB S POLICIJOM: Nastavljaju se nasilni protesti u Hongkongu\nNasilje u Hongkongu je eskaliralo u utorak, na 70. godišnjicu Narodne Republike Kine, kada je policija ispalila oko 1.800 plotuna suzavca, 900 gumenih metaka i šest bojevih metaka, od kojih je jedan ranio 18-godišnjeg mladića, protiv kojeg je kasnije podignuta optužnica za izazivanje nemira i napad na policajca.\nProtesti u Hongkongu su počeli zbog spornog zakona koji dozvoljava izručenje osumnjičenih Kini, gde, kako smatraju protivnici zakona, ne bi imali pravično suđenje.\nKasnije su se proširili na zahteve za više demokratije i manji uticaj Pekinga na unutrašnje poslove te autonomne provincije.\nkina suzavac demonstranti maske Policja Honkong\nKoliko je u 2021. godini izdvojeno novca za nauku\nSrpski sportisti fenomenalni na Mediteranskim igrama\nPovratak lidera Kjuanona\nKorona hara Vimbldonom... Da li je Đokovićevo učestvovanje ugroženo?\nPogledajte rešenja testa iz matematike\nNa more 29 glasova 37%\nNigde 40 glasova 51%\nČović: Zvezda neće da propadne ostali mi u klubu ili ne\nDa li je Vidovdan od kamena temeljca postao kočnica i prepreka?\nIvica Dačić o SNS, izborima, Slobodanu Miloševiću...\nSedmi talas korone u Evropi: Šta znamo do sada


PREDSEDNIK MOK O POI U TOKIJU: Bilo je mnogo neprospavanih noći\n05.09.2021. • 17:46\nMnogo smo puta mislili da se ove igre ne mogu dogoditi, rekao je Andrev Parsons\n"Mnogo smo puta mislili da se ove igre ne mogu dogoditi. Bilo je mnogo neprospavanih noći", rekao je danas Andrev Parsons, predsednik Međunarodnog olimpijskog komiteta.\nZavršna ceremonija održana je pod naslovom "Harmonična kakofonija", a organizatori su ovu temu opisali kao "svet inspirisan Paraolimpijskim igrama, svet u kojem razlike sijaju".\n"Verujem da smo bez većih problema došli do kraja igara", rekla je Seiko Hašimoto, predsednica Organizacionog odbora.\nInače, u petak je japanski premijer Jošihide Suga najavio da neće ostati na toj funkciji. Objasnio je da se nadao većoj podršci zbog odluke da Olimpijske igre budu održane u vreme pandemije, ali su mnogi Japanci bili protiv takve odluke.\n"Sada kada je premijer Suga primoran da da ostavku preuzimajući krivicu za neuspeh u borbi protiv korona virusa, nemoguće je tvrditi da su Olimpijske i Paraolimpijske igre bile uspešne", rekao je Koiči Nakano sa Univerziteta Sofia za AP.\nDva atletičara iz Avganistana su učestvovala u takmičenju nekoliko dana nakon što su pobegli iz Kabula uoči nereda koji su usledili.\nStudija Univerziteta Oksford pokazala je da su ovo najskuplje Olimpijske igre koje su do sada zabeležene. Japan je zvanično potrošio 15,4 milijardi dolara na organizaciju Olimpijskih i Paraolimpijskih igara, a nekoliko vladinih revizija pokazalo je da su stvarni troškovi dvostruko veći.


► Kon: Beograd potencijalna epidemiološka bomba\nKon je kazao da poslednji podaci za celu Srbiju "možda" pokazuju da se došlo do nekog zaravnjenja epidemiološke krive, ali je i dodao da to u Beogradu nije slučaj.\nPo njegovim rečima, virus je sada toliko prisutan da "za svakog kog vidimo možemo da pomislimo da je bio u kontaktu sa zaraženim"."Barijere preventivne medicine su probijene i virus je ušao u narod, posebno u Beogradu. Svako oko nas može biti potencijalno zaražen, nošenjem maski ćemo pomoći i sebi i zdravstvenim radnicima", kazao je epidemiolog.\nPo njegovim rečima, uvođenjem obaveznog nošenja maski sigurno će biti smanjeno prenošenje virusa, ali kako je rekao, ostaje pitanje kojom brzinom će to biti postignutio.\n"Nošenjem maski zamenjujemo zabranu kretanja. Stavljanje maske svima u zatvorenom prostoru seče mogućnost prenošenja, na otvorenom se preporučuje rekao bih: snažno, starijim od 65 godina i hroničnim bolesnicima, i obavezno pri čekanju u redu gde nema distance od 1,5 metara", rekao je Kon.\nDodao je da je neophodno shvatiti da će borba s epidemijom biti dugotrajna.\n"Kad se skinulo vanredno stanje, došlo je do shvatanja da je sve gotovo. To je jedna velika greška, i nekih od aktera iz same vlasti i iz opozicije. Nema nikog ko se baš proslavio sa shvatanjem tih mera, a to se onda prelilo na ponašanje građana", ocenio je Kon.


Građevinske kompanije treba da su prisutne na društvenim mrežama\nZbog čega bi građevinske kompanije trebalo da budu prisutne na društvenim mrežama?\nFejsbuk se često, sa relativno dobrim razlogom, svrstava u instrument promocije zabavnih sadržaja, jer je i po sopstvenim karakteristikama mreža namenjena razonodi, komunikaciji i zabavi. Ne treba puno razmišljati da bi se došlo do zaključka zašto biznisi poput građevinske industrije, mašinstva, poljoprivrede i sličnog teško uspostavljaju kvalitetnu komunikaciju na Fejsbuku i zbog čega teško šire svoju onlajn zajednicu. Međutim, zauzeti stav da je zbog navedenog prisutnost na ovom delu internet neba suvišna, kompaniju može uskratiti mnogih potencijalno dobrih poslovnih prilika i dovesti je u nezavidan položaj u odnosu na konkurenciju.\nVelike kompanije će internet prisustvom na društvenim mrežama pre svega obezbediti pozitivan imidž, naravno pod uslovom da se postavljanje i upravljanje sadržajima vodi na profesionalan i odgovoran način. Iako većini korisnika kojoj se u datom trenutku obraćate neće trebati vaš proizvod ili usluga, vi ćete im definitivno ući u svest kao pružalac odgovarajuće usluge ili proizvođač odgovarajućeg proizvoda. U trenutku kada se korisniku javi potreba za onim što nudite, sigurno će vas razmotriti kao opciju i detaljnije pregledati vašu ponudu.\nPostavlja se pitanje, kako obezbediti da širi broj korisnika interneta, raznovrsnog interesovanja, životne dobi i životnog stila gotovo svakodnevno prati nešto što po svojoj prirodi nije toliko zanimljivo iako je svima neophodno? Društvene mreže, a među njima prvenstveno Fejsbuk, nude nekoliko opcija kao moguće rešenje ovog problema:\n• Postavljanje korisnog sadržaja – dajte korisnicima nešto upotrebljivo, što je direktno ili indirektno povezano sa vašim proizvodom ili uslugama. Na primer, ako se vaša kompanija bavi izgradnjom stambenih prostora, pratiocima vaše stranice biće korisna informacija na koji način mogu da rešavaju svakodnevne probleme pri održavanju doma, ili na koji način da urede dom. Dakle, na ovaj način vi nećete direktno promovisati prodaju svoje nekretnine, ali ćete konstantnim prisustvom u svesti potencijalnih potrošača izgraditi bolju poziciju u odnosu na konkurenciju koja se ne bavi ovim vidom promocije.\n• Postavljanje zanimljivog sadržaja – efekat je sličan, alat je drugačiji. Iako je osnovna delatnost vaše firme, recimo, izgradnja isključivo standardnih stambenih zgrada, poneka fotografija ili objava svetski poznatih arhitektonskih dostignuća zasigurno će povećati broj pregleda vaše objave i same stranice čime će i vaša firma biti primećena.\n• Postavljanje aktuelnog sadržaja – pravovremena vest o povoljnostima kreditiranja za prvi stan, o dešavanjima i aktuelnostima u blizini vaših stambenih jedinica i slično, vašim pratiocima će dati utisak da ste dobro obavešteni, posvećeni i da ste neko od koga se može očekivati brza i efikasna saradnju i pri samoj kupovini usluge ili proizvoda.\n• Sponzorisanje objava – Nekretnine su nešto što je predmet interesovanja gotovo svakog pojedinca. Bez obzira na starosnu dob, pol, religiju, muzički ukus, hobi i drugo, svi jednako osećaju potrebu za krovom nad glavom i za komforom koji bi trebalo da pruže najbližima. Zbog toga je izuzetno teško adekvatno definisati ciljnu grupu kojoj se reklamama obraćamo, ali i uprkos tome sponzorisanje objava je jedan od najboljih načina da privučemo potencijalnog kupca.\nDakle, zbog same karakteristike delatnosti, gde je kupovina konačnog proizvoda izuzetno skupa i podrazumeva važnu odluku za korisnika koja se donosi samo jednom ili nekoliko puta u životu, gotovo je nemoguće predvideti konverziju od nastupa na društvenoj mreži do obavljanja prodaje. Zbog toga je u planiranju marketing nastupa jedne građevinske firme na društvenim mrežama (Fejsbuku) nezahvalno prognozirati odnos uloženog i dobijenog. Međutim prilično jeftino ulaganje u Fejsbuk u odnosu na potencijale i mogućnosti dosega, ovakav vid promocije stavljaju kao nezaobilaznu stavku u marketing planu svake ozbiljne građevinske kompanije sa velikim ambicijama.\nKako izgleda vođenje jedne Facebook stranice za građevinsku firmu možete pogledati OVDE\nMali biznis - kako da čuju za mene?\nPronaći svoje mesto na onlajn tržištu danas - nije lak zadatak. Posebno za one koji se mogu svrstati...


Specijalno tužilaštvo neće voditi istragu za podmićivanje medija - CIN\nSpecijalno tužilaštvo Republike Srpske (RS) zbog nedostatka dokaza neće provoditi istragu protiv članova Vlade ovog entiteta za podmićivanje i ugrožavanje slobode medija, o čemu su obavijestili Nevladinu organizaciju Centar za humanu politiku iz Doboja, koja je podnijela prijavu protiv njih.\nMomir Dejanović, predsjednik Centra za humanu politiku, kaže da je posao tužilaštva da kroz istragu prikuplja dokaze, a ne da to očekuje od nevladine organizacije. Dodaje da je od svih pravosudnih institucija, kojima su podnijeli prijavu, do sada odgovorilo jedino Specijalno tužilaštvo.\nCentar za humanu politiku je krajem marta ove godine podnio prijavu za podmićivanje i kontrolu medija te ograničavanje njihove slobode protiv predsjednika Vlade RS-a Aleksandra Džombića te Zorana Tegeltije, ministra finansija ovog entiteta.\nPrijavu su poslali Državnom, Specijalnom i Okružnom tužilaštvu u Banjoj Luci, Republičkom tužilaštvu RS-a, Agenciji za prevenciju korupcije i koordinaciju borbe protiv korupcije Bosne i Hercegovine (BiH) te skupštinama BiH, RS-a i Federacije BiH.\nVlada RS-a je u budžetima za 2011. i 2012. godinu planirala nekoliko miliona KM subvencija javnim medijima, da bi na kraju novac podijelila, uglavnom, privatnim medijima i to bez objektivnih kriterija, opravdanog javnog interesa i provođenja propisane javne nabavke.\nCentar za humanu politiku je u prijavi naveo da su rukovodioci Vlade ovim budžetskim sredstvima namjeravali podmititi i kontrolisati medije kako ne bi objavljivali objektivne i kritičke sadržaje o radu Vlade RS-a, političkih stranaka na vlasti i drugih institucija u ovom entitetu.\nDejanović je novinarima Centra za istraživačko novinarstvo (CIN) iz Sarajeva rekao da je Centar za humanu politiku od Specijalnog tužilaštva zatražio i da provjeri odgovornost načelnika općina u RS-u. Prema njegovim riječima, općine u budžetima planiraju sredstva za informisanje i onda ih koriste za podmićivanje medija.\nCIN je u februaru objavio kako je Vlada RS-a u protekle tri godine donirala medijima 14,5 miliona KM. Većina novca pripala je privatnim novinama i RTV stanicama.\nPreko 2,1 milion KM dobile su Nezavisne novine i Glas Srpske Željka Kopanje, prijatelja i bivšeg poslovnog partnera predsjednika RS-a Milorada Dodika. Novac je dodijeljen po programu poticaja samoodrživosti medija koji je bivši premijer RS-a Dodik inicirao sredinom 2009. godine.\nCIN je otkrio kako su donacije često davane na osnovu diskrecionih odluka Vlade ili uz kršenje procedura koje je sama Vlada propisala u javnim pozivima medijima. Iz Vlade su odbili dostaviti CIN-u izvještaje o utrošku novca za medije.


Pahor: Nije u redu što EU nije ispunila obećanje dato Severnoj Makedoniji - Sputnjik Srbija\nPahor: Nije u redu što EU nije ispunila obećanje dato Severnoj Makedoniji\n21:49 15.07.2019 Preuzmite kraći link\nSlovenački predsednik Borut Pahor očekuje da će Evropska unija u oktobru ispuniti svoje obećanje i dati zeleno svetlo Severnoj Makedoniji za početak pregovora o pristupanju, prenosi agencija STA.\nPahor je u susretu s makedonskim kolegom Stevom Pendarovskim ponovio podršku Slovenije Severnoj Makedoniji na putu ka EU.\nDvojica predsednika su razgovarala o naporima za pridruživanje Severne Makedonije, a Pahor je primetio da nije u redu da EU ne ispoštuje svoje obećanje Severnoj Makedoniji dato u junu.\n„Zemlja je preduzela teške korake kako bi ispunila visoka očekivanja Grčke i međunarodne zajednice na putu ka evroatlantskim integracijama“, naglasio je Pahor.\nOn je takođe rekao da bi EU na narednom samitu trebalo da „ispravi grešku“ i ispuni prošlogodišnje obećanje o datumu za početak pregovora, jer je to strateško pitanje koje bi imalo uticaj na ceo region.\nPrema njegovim rečima, proces ulaska Severne Makedonije u NATO ide dobro, jer je 21 od 29 država-članica NATO već ratifikovala protokol o pridruživanju Severne Makedonije.\nPendarovski je rekao da je Severna Makedonije bila razočarana u junu, ali je dodao da mu je obećano da je odlaganje tehničke prirode. On je kazao da je optimista u pogledu dobijanja zelenog svetla u oktobru, preneo je Tanjug.\nSevernomakedonski predsednik je dodao da očekuje da će ratifikacija protokola o pristupanju Severne Makedonije NATO-u biti završena ove godine kako bi njegova zemlja mogla da postane 30. članica Alijanse do kraja 2019. godine.


Bertomeu predložio, klubovi izglasali – kraj sezone u Evroligi, Zvezda ostaje i sledeće godine! @ Cafe.ba\nBertomeu predložio, klubovi izglasali – kraj sezone u Evroligi, Zvezda ostaje i sledeće godine!\nKako nezvanično saznaje RTS, klubovi Evrolige su podržali prijedlog prvog čovjeka takmičenja Đordija Bertomeua da se sezona u Evroligi, ali i u Evrokupu prekine. Odlučeno je da u narednoj sezoni elitnog takmičenja igra sa istih 18 klubova, što znači da će Crvena zvezda ponovo biti evroligaš.\nNaime, na početku "dana de" i odlučujućeg sastanka koji je startovao u 11 časova, Bertomeu je uslijed nemogućnosti da se plan o nastavku sezone sprovede u djelo predložio njeno okončanje.\nUpravo takav razvoj događaja predvidjeli smo u opširnoj analizi košarkaške situacije u Evropi objavljenoj prije ravno mjesec dana.\nVeliki uticaj da Katalonac nastupi sa takvim prijedlogom pred predstavnicima 11 klubova sa A licencom imao je i stav igrača koji su protiv nastavljanja sezone, prihvativši činjenicu da postoji veliki rizik od povreda.\nKlubovi su potom, prema još nepotvrđenim informacijama, glasajući prihvatili taj prijedlog (navodno su samo Barselona i Makabi bili za igru).\nU saopštenju Evrolige ističe se da je "zdravlje i bezbjednost sportista, navijača, osoblja, partnera i lokalnih zajednica njen prioritet, a da je različita evolucija kovida 19 na različitim teritorijama na kojima se igraju Evroliga i Evrokup onemogućuje i ne garantuje da će svi timovi imati iste uslove i za pripreme i za samo takmičenje, te je jedina pravedna odluka da se takmičenje prekine".\nU skladu sa ranijim saznanjima RTS-a, odluka o prekidu sezone znači da će se ona "ponoviti", odnosno da će istih 18 klubova igrati u Evroligi u sezoni 2020/21, što znači da će Srbiju i region ponovo predstavljati beogradska Crvena zvezda, što je Evroliga i navela u svom saopštenju, gde se Partizan navodi među ista 24 kluba koja će i naredne godine igrati u Evrokupu.\nZvanično je i da ove sezone neće biti šampiona ni u Evroligi ni u Evrokupu, a da će naredna početi prema ranijem planu 1. oktobra, odnosno 30. septembra.\nMedijima je poslata i izjava Đordija Bertomeua, koji je istakao da mu je ova odluka najteža odluka od nastanka lige.\n"Bez sumnje, ovo je najteža odluka koju smo morali da donesemo u svojoj 20-godišnjoj istoriji. Iz razloga koji su bili van naše kontrole, bili smo primorani da prekinemo najuspešniju i najuzbudljiviju sezonu u istoriji evropske košarke.\nOvo dolazi nakon dva i po meseca u kojima su svi akteri lige zadržali odlučnost i iscrpeli sve moguće načine pokušavajući da pruže kompletnu i jedinstvenu sezonu našim navijačima, čija je strast pokretačka snaga svih naših napora. To je naša posvećenost i naša strast svake sezone, koja je pala pred silom koja prevazilazi bilo koga, i to nas najviše boli.\nIpak, rekordni podaci koji pokazuju koliko su naši fanovi uživali u dosadašnjim utakmicama daju nam više energije nego ikada pre da počnemo planove za još bolju sezonu 2020/21", poručio je Bertomeu, koji će možda otkriti nešto više o planovima i rešenjima u popodnevnom razgovoru sa medijima.\nPodsjetimo, sezona u Evroligi i Evrokupu prekinuta je 12. marta uslijed pandemije koronavirusa.\nJokić i Dončić u prvoj petorci NBA lige, Adetokumbu najviše glasova\nOsvojio titulu, odlazi iz kluba: Đorđević više nije trener Virtusa\nIgokea, Borac i Spars nakon izbacivanja: Tužićemo Savez i igrati ABA ligu\nTRADICIJA ZA PONOS Partizan i ove godine organizuje kamp na Jahorini\nSAMOVOLJA KOMESARA I SEKRETARA Đajić : Razmišljamo i o tužbi protiv Čolana\nSKANDAL Košarkaški savez BiH izbacio Igokeu, Borac i Spars u niži rang


EXPRES VESTI - Nataša Kandić mora da plati Dikoviću 550.000 dinara\nNataša Kandić mora da plati Dikoviću 550.000 dinara\nPrvi osnovni sud u Beogradu naložio je Fondu za humanitarno pravo i bivšoj direktorki Fonda Nataši Kandić da načelniku Generalštaba Vojske Srbije Ljubiši Dikoviću isplate 550.000 dinara odštete zbog objavljivanja neistinitih optužbi u publikaciji "Dosije Ljubiša Diković".\nTom prvostepenom presudom Dikovićev tužbeni zahtev, koji je iznosio milion dinara, delimično je usvojen, saopštio je danas Fond.\nSud mu je priznao naknadu štete zbog pretrpljenih duševnih bolova usled povrede časti i ugleda iznošenjem u javnost netačnih činjeničnih optužbi i vrednosnih sudova koji imaju uvredljivu konotaciju i povređuju ljudsko dostojanstvo.\nI Fond i Diković imaju pravo da se žale na ovu presudu.\nU saopštenju Fonda se navodi da presuda sadrži više kontradiktornih i paradoksalnih zaključaka o osnovanosti navoda iz pomenutog dosijea, odnosno o njihovom uporištu u dokazima.\nDiković je tužio Kandićevu zbog povrede časti i ugleda navodima u dokumentu pod nazivom "Dosije Ljubiše Dikovića", koji je objavljen na sajtu Fonda, a u kojem je povezan sa ratnim zločinima u BiH i na KiM.\nTužilaštvo za ratne zločine saopštilo je 30. januara da je još u januaru 2012. godine, proverom navoda Fonda, utvrdilo da nije postojao bilo kakav osnov za sumnju da je Diković bio odgovoran za ratne zločine navedene u krivičnoj prijavi Fonda iz 2009. godine.\nNedavno je Fond izneo nove optužbe na račun generala Dikovića prilikom predstavljanja knjige "Dosije Rudnica", a tužilaštvo je zatražilo da mu dostavi kompletnu dokumentaciju koju poseduje o tom slučaju kako bi se proverili navodi.\nSredinom novembra 2015. godine tužilaštvo je saopštilo da vodi pretkrivični postupak protiv NN lica povodom masovne grobnice otkrivene na lokaciji Rudnica, kod Raške.\nMore in this category: « Osuđen na 10 miliona jer je prijavio bubašvabu u "bonžiti"\tIZBORNO LUDILO U SELU: Baba kosom cepa plakate konkurenata! (VIDEO) »\nNova prevara telefonom, prevaranti sve domišljatiji


Društvena odgovornost - Raiffeisen banka a.d. Beograd\nPosvećenost promovisanju prakse društveno odgovornog ponašanja i održivog poslovanja, mogu se uvrstiti među najvažnije postulate rada Raiffeisen banke u Srbiji. Banka je u mnogim segmentima bila lider na tržištu, rukovođena i vrednostima koje promoviše Raiffeisen grupacija (RBI), a pre svih odgovornost u poslovanju – prema klijentima, partnerima, zaposlenima i sredini.\nKao članica RBI grupacije, koja među svojim osnovnim ciljevima ima doprinos ostvarenju UN principa održivog razvoja – Raiffeisen banka u Srbiji je pitanja održivosti i ESG inicijativa stavila u vrh prioriteta svog poslovanja.\nBanka radi na kontinuiranom unapređivanju svojih proizvoda, usluga i poslovnih procesa, kako bi ih učinila što usklađenijima sa ESG principima. U 2021. godini fokus je stavljen na podizanje svesti o ovim važnim temama, kako kod zaposlenih, tako i kod klijenata. Organizovane su onlajn radionice kako bi se detalljno pojasnila ESG terminologija i njena važnost za buduće poslovanje svakog aktera u privrednoj delatnosti. Predstavljene su i najvažnije smernice EU reglative u oblasti ESG-a, kao i potencijalan smer daljeg razvoja ovog pitanja u Srbiji. Privrednici su imali priliku da se upoznaju i sa mogućnostima saradnje sa Raiffeisen bankom u ovom domenu, te podrškom i ekspertizom koju ona može da im pruži.\nVeliki resursi se ulažu u cilju digitalizacie poslovanja i uvođenja proizvoda i usluga za koje nije potrebno dostavljanje dokumentacije u papirnoj formi. Elektronska i mobilna aplikacija za klijente u segmentu stanovništva i privrede, platforma za onlajn Faktoring, zatim potpuno onlajn krediti za građane i digitalni računi kako za fizička lica, tako i za malu privredu – značajno podržavaju bančinu strategiju održivog poslovanja i pružanja usluge koja štedi prirodne resurse okruženja u kome živimo. Zahvaljujući njima obezbeđuje se ušteda resursa poput papira, odnosno smanjuje upotreba plastike budući da je podizanje novca na bankomatima omogućeno bez obaveze posedovanja platne kartice.\nPored ESG inicijativa u domenu kreditiranja, banka uvek teži da odgovorno pristupa onim segmentima društva kojima je pomoć najpotrebnija. Podrška koju pruža u formi finansijske pomoći, ali i volonterskog rada zaposlenih, uvek se odnosi na najugroženije ili najslabije delove zajednice, kao što su to deca i pojedinci sa posebnim potrebama, deca bez roditeljskog staranja…\nU toku 2021. godine, humanitarna fondacija „H. Stepic CEE Charity“, uz podršku Raiffeisen banke u Srbiji, nastavila je da pruža finansijsku pomoć projektima koji se realizuju u našoj zemlji. Njima je podržan rad Svratišta za decu koja žive i/ili rade na ulicama naša tri najveća grada, Beograda, Novog Sada i Niša.\nBanka tradicionalno pruža podršku i sportu i kulturi, kao važnim stubovima svakog društva. Kroz pomoć sportskim klubovima i savezima, te istaknutim kulturnim institucijama i događajima, nastoji da promoviše prave vrednosti koje jačaju i oplemenjuju pojedince, a time i celokupno društvo.\nPored filantropskog i društveno odgovornog delovanja, banka prepoznaje i značaj odgovornog upravljanja ljudskim resursima, te se trudi da obezbedi radno okruženje u kome će zaposleni biti zadovoljni i raditi na pozicijama koje odgovaraju njihovim znanjima i veštinama, uz mogućnost daljeg profesionalnog i ličnog razvoja.\nEkološka dimenzija poslovanja odnosi se na napore koje banka ulaže kako bi uspostavila ravnotežu između potrebe za ekonomskim rastom sa jedne strane, i očuvanja zdravog okruženja sa druge. Vodi se računa o uštedi energije, reciklaži papira i elektronskog otpada, a instalacioni sistemi upravne zgrade banke funkcionišu po principima uštede energije primenom savremenih sistema rekuperacije energije i optimizacije tehničkih parametara za ventilaciju i hlađenje.\nPitanje poslovne etike i pridržavanje principa dobre poslovne prakse je svakako jedno od najvažnijih, tako da su osnovni principi bančinog poslovanja budu transparentnost i etičnost u radu, kvalitetna usluga i raznovrsna ponuda proizvoda, konstantna briga o klijentima i odgovoran marketing, uz poštovanje važeće regulative i integriteta konkurencije.


Rekonstruisani mokri čvorovi u školi u Manđelosu - Info022\nBy urednik on\t 14/04/2021 Kategorija Sremska Mitrovica\nU područnom odeljenju, u Manđelosu Osnovne škole „Slobodan Bajić Paja” završena je rekonstrukcija mokrih čvorova. Tim povodom, ovu seosku školu posetio je Zoran Đurić, načelnik Gradske uprave za obrazovanje.\nOsnovna škola u Manđelosu ima dugu tradiciju, nekada davno, 1980. godine, proglašena je najlepšom školom u Sremu. Selo je čuvalo školu, održavalo, poštovalo, prema rečima zaposlenih, ali je zub vremena učinio da se ova škola renovira, adaptira i sanira.\nZoran Đurić, načelnik Gradske uprave za obrazovanje obišao je područnu školu u Manđelosu gde je završena sanacija mokrih čvorova, sredstvima iz budžeta Grada.\nKako je tom prilikom rekao načelnik Đurić: „Pravi primer dobre saradnje Mesne zajednice „Manđelos”, Osnovne škole „Slobodan Bajić Paja” i Grada Sremske Mitrovice ogleda se u ovim današnjim radovima kada su rekonstruisani mokri čvorovi. Mislim da sve ostale mesne zajednice i ostale škole mogu da se ugledaju na ovu saradnju. Mi ćemo se, kao Grad, truditi da stvorimo što bolje uslove za svu decu, u svim školama, uopšte u ustanovama obrazovanja. Vrednost ovih radova je u 160.000 dinara”.\nĐorđe Cvijanović direktor Osnovne škole „Slobodan Bajić Paja” izrazio je zahvalnost na sredstvima koje je grad izdvojio da se rekonstruišu toaleti u područnom odeljenju te škole. U okviru matične škole egzistiraju dva područna odeljenja u Manđelosu i Ležimiru.\n„Uvek nam je zadovoljstvo i čast kada nas posete članovi gradske uprave, posebno kada je povod dobar, pre svega za decu, učenike područnog odeljenja u Manđelosu. U saradnji sa gradskom upravom smo dovršili jedan projekat koji je pre četiri godine pokrenut od strane Sekretarijata za obrazovanje u Novom Sadu. Načelnik Đurić je neko ko zna da prepozna prioritete i drago nam je što ne obraća pažnju da li je to područno, seosko odeljenje ili gradska, centralna školu. Izuzetno smo zadovoljni, pre svega zbog dece koja pohađaju školu, obnovom sanitarnih čvorova, odnosno sanacijom PVC stolarije u sanitarnim čvorovima”, rekao je direktor Cvijanović.


Ministar rada u RS-u pozvao poslodavce da zaštite radnike od vrućina – Biznis.ba\nobjavljeno 06. avg 2018. u 09:22\nMinistar rada RS-a Milenko Savanović uputio je apel poslodavcima u tom bh.entitetu, posebno onima čiji radnici rade na otvorenom da, zbog najave toplotnog talasa narednih dana sa veoma visokim temperaturama, izvrše preraspodjelu radnog vremena i tako zaštite zdravlje svojih zaposlenih.\nNesporno je, dodao je u saopćenju, da će učestale vrućine uticati na zdravlje radnika, posebno onih koji rade na otvorenom i duže vrijeme su izloženi suncu radi obaveza prema poslu.\n– Zbog dugotrajne izloženosti sunčevoj toploti dolazi do pada koncentracije u radu i mogućnosti češćeg i ozbiljnijeg povrjeđivanja radnika – naglasio je Savanović uz upozorenje poslodavcima u RS da su dužni da radno vrijeme na otvorenom prilagode vremenskim uslovima i tako zaštite zdravlje svojih radnika.\nResorni ministar, također, upozorava poslodavce da za rad u zatvorenim prostorijama obezbijede rashlađivanje radnog prostora.\nUvjeren je i da će preraspodjelom radnog vremena, prepoznajući interes radnika, poslodavci pronaći i svoj interes.


Broj Amerikanaca koji su podneli zahtev za naknadu jer su ostali bez posla, popeo se na rekordnih 6,65 miliona jer pandemija korona virusa i dalje ugrožava ekonomiju.\nKako javlja BBC, ta cifra je veća jer su mnogi građani rekli da se nisu mogli prijaviti zbog zagušenja telefonskih linija i pada vebsajta.\nTakođe, oni koji su radili skraćeno, nemaju pravo da traže nadoknadu.\nOvo je skoro duplo više od 3,3 miliona zahteva prošle sedmice, a što i tada bila najveća cifra u istoriji SAD – pet puta veća od najgore sedmice tokom globalne krize 2008.\nAutomobilska industrija je zaustavila proizvodnju a avioprevoznici su uglavnom prizemljeni. Prema podacima ekonomista, petina zaposlenih u SAD je sada u nekoj vrsti karantina.\nMinistar finansija Stiv Mnučin je nedavno upozorio da bi nezaposlenost mogla da dostigne 20 odsto.\nGlavni stručnjak iz organizacije "Oksford ekonomiks" Gregori Deko izrazio je očekivanje da će do maja i pre smirivanja krize sa pandemijom virusa korona 22 miliona Amerikanaca ostati bez posla.\nAmerički dnevnik "Ju-Es-Ej tudej" prenosi i predviđanja Federalnih rezervi iz Sent Luisa da će biti ukinuto do 47 miliona radnih mesta i da će stopa nezaposlenosti dostići 32 odsto što je mnogo više nego 25 odsto tokom Velike depresije.\nU februaru su SAD su imali najnižu stopu nezaposlenosti od okko 3 procenta.\n900 hiljada nezaposlenih u Španiji\nU Španiji je oko 900 hiljada građana ostalo bez posla zbog korona virusa, od koje je umrlo više od 10 hiljada ljudi.\nOna je posle Italije najteže pogođena pandemijom u Evropi, pa je ekonomija gotovo stala sa mnogo zatvorenih firmi i poslovnog prostora.\nViše od 10 hiljada preminulih u Španiji od korona virusa\n“Britiš ejvejz” (British Airways) poslala je na privremeni odmor 36 hiljada, odnosno oko 80 zaposlenih, tokom kojeg će primati mesečno 80 odsto plate, maksimalno do 2.500 funti (2,850 evra)\nGeneralni direktor Boinga Dejvid Kalhun najavio je danas sprovodjenje plana o dobrovoljnim odlascima zaposlenih kako bi se ova kompanija izborila sa posledicama pandemije korona virusa i pripremila se za oporavak nakon što prodje kriza.\n"Preduzimamo mere, uključujući plan dobrovoljnih odlazaka... Ove mere će nas dovesti do oporavka pod uslovom da se ne suočimo sa drugim izazovima", napisao je Kalhun svim zaposlenima ove kompanije.\nVazduhoplovni sektor je medju prvim ekonomskim žrtvama pandemije korona virusa, a Boing je bio u krizi i zbog aviona 737 MAX kojem je zabranjeno letenje posle dve avionske nesreće u kojima je poginulo 346 osoba.


Profesor Panarin predviđa raspad SAD-a\nSAD uskoro čeka potpuni ekonomski krah, čija će dugoročna posledica biti raspad današnje supersile na nekoliko samostalnih država - predviđa profesor Igor Panarin, koji predaje u Diplomatskoj školi ruskog Ministarstva spoljnih poslova.\nPrema njegovom mišljenju, SAD će se raspasti na nove države poput Pacifičke obale, kojom će dominirati kineski doseljenici i kapital; Jug, gde će dominirati Latinoamerikanci; Teksas, gde je pokret za nezavisnost u usponu; Atlantsku obalu sa svojom specifičnom kulturom i mentalitetom; Centralni deo, od pet siromašnih država u kojima većinu čine starosedeoci; Sever, gde se primećuje sve veća ideološka bliskost sa Kanadom.\nPanarin za list "Izvestija" ovakvu prognozu obrazlaže tvrdnjama koje je izneo pre deset godina na jednoj konferenciji, kada je upozoravao na sve manje održivi inostrani dug SAD koji je tada iznosio dva biliona dolara, a danas iznosi čak 11 biliona.\n"Dolar nije ničim osiguran. Dug je narastao kao lavina, iako ranih 80-tih nije ni postojao. To je piramida koja samo može da padne."\n"Zahvaljujući ekonomskoj krizi, tri od pet najjačih i najuglednijih banaka na Vol stritu već je prestalo da postoji, a dve jedva preživljavaju", kaže Panarin i tvrdi da će SAD zbog toga prestati da budu svetski finansijski regulator, a na to mesto će doći Kina i Rusija.\nPanarin smatra da će ekonomski problemi za Amerikance postati sve neizdržljiviji zbog propasti firmi kao što su "Ford" i "General Motors", te masovnog gubitka ušteđevina u bankama, rasta cena i nezaposlenosti.\n"Guverneri bankrotiranih država sada sve više opsedaju Vašington tražeći pomoć, a nezadovoljstvo zaustavlja jedino uverenje da će Barak Obama napraviti čudo. Ali, već na proleće će se ispostaviti da od čuda nema ništa", tvrdi Panarin.


Maglai: Zgrada pozorišta biće završena do 2018; Pajtić: Republika konačno da se pridruži | Autonomija\n"Nadam se da konačno u centru Subotice nećemo imati ruglo koje liči na pokvareni zub"\nGradonačelnik Subotice Jene Maglai izjavio je danas da će zgrada Narodnog pozorišta u Subotici, ukoliko ne bude problema sa finansiranjem, biti završena 2018. godine.\n„Subotica će onda imati zgradu Narodnog pozorišta koja će biti impresivna i reprezentativna, ne samo na nivou države, nego na nivou cele srednje Evrope“, rekao je Maglai prilikom obilaska gradilišta sa predsednikom Pokrajinske vlade Bojanom Pajtićem.\nDodao je da kompletna izgradnja tog objekta podrazumeva restauraciju starog, zaštićenog dela zgrade i izgradnju potpuno novog dela.\nBojan Pajtić je rekao da je Vojvodina za nastavak radova na izgradnji Narodnog pozorišta preko Uprave za kapitalna ulaganja ove godine usmerila 145 miliona dinara.\n„Pokrajina je od 2007. godine do danas jedina finansirala gradnju Narodnog pozorišta u Subotici, iako je protokolom bilo definisano da po 45 odsto sredstava investiraju Pokrajina i Republika, a 10 odsto lokalna samouprava“, naveo je Pajtić.\nDodao da je da zabrinjava to što Republika već osam godina, još od vremena vlade Vojislava Koštunice, nije investirala ništa u taj projekat.\nPrema Pajtićevim rečima, sredstva koja će pokrajina ove godine uložiti u izgradnju pozorišta u Subotici, dovoljna su da se završi spoljni deo zgrade i postavi fasada.\n„Nadam se da konačno u centru Subotice nećemo imati ruglo koje liči na pokvareni zub, jer je Subotica izuzetno lep grad, čija secesija je nadaleko poznata. Zbog toga očekujemo da će nakon sredstava iz Pokrajine, i Republika snažnije podržati ovaj projekat“, kazao je Pajtić.\nPodsetio je da Republika najavljuje da će investirati 55 miliona dinara za radove na izgradnji subotičkog teatra.\n„Ne znam da li će se to dogoditi, ali u svakom slučaju to nije dovoljno i očekujem da se to poveća u narednim godinama i mora biti povećano“, rekao je Pajtić.


Wizz Air planira pokretanje letove iz Niša od 15. maja?\nMardjarska niskotarifna avio-kompanija Wizz Air planira pokretanje ukinutih linija ka destinacijama iz Niša sa koje je ranije privremeno ukinula usled izbijanja pandemije virsuom Covid 19\nKabinsko osbolje kompanije Wizz Air\nWizz Air planira letove sa aerodroma Konstantin Veliki u Nišu od 15. maja i to ka Bazelu, Dortmundu i Memingenu (Minhen), dok je planirano da letovi ka Malmeu i Beču krenu od početka juna, medjutim ovo će u veceoj meri zavisiti zavisiti od daljeg razvoja događaja.\nKako prenosi portal Aviatica, ova kompanija izbrisala sve letove iz Beograda koji su bili planirani u maju. Jedini izuzetak su letovi na liniji između Beograda i Londona, koji se inače obavljaju avionom iz londonske baze.\nTrenutno je u Srbiji zabranjeno obavljanje aviosaobraćaja kao i ulazak stranaca u zemlju, dok su zemlje Šengena zabranile ulazak stranaca u ovu zonu.\nAviokompanije pomeraju najavljenu obustavu saobraćaja prateći situaciju sa epidemijom, tako da se i svi ovi datumi moraju uzeti sa rezervom. Da bi došlo do obnavljanja letova potrebno je da se sa obe strane podignu zabrane kretanja. Trenutno je u Srbiji zabranjeno obavljanje aviosaobraćaja kao i ulazak stranaca u zemlju, dok su zemlje Šengena zabranile ulazak stranaca u ovu zonu.\nInteresantno je to da je niskobudžetna avio-kompanija Wizz Air počela je sa prodajom karata za letove od 1. maja i iz Švedske za Tuzlu, medjutim direktor Međunarodnog aerodroma Tuzla, kaze da su male šanse da se ti letovi realiziraju.


Kultura - Kragujevac: 30. rođendan Crvenih đavola - Vesti iz Kragujevca i Šumadije - Pressek.rs\nKragujevac: Havarijska isključenja vode 23. juna\nKragujevac: 30. rođendan Crvenih đavola\nKultura Subota, 9. mart 2019.\nCrveni đavoli, navijači Radničkog iz Kragujevca, u subotu, 9. marta, proslavljaju 30. rođendan. Na fudbalskoj utakmici 26. kola Prve lige Srbije između fudbalskog kluba Radnički i fudbalskog kluba Žarkovo Beograd, koja će se odigrati dan kasnije, Crveni đavoli obeležiće ovaj lep jubilej.\nIako je fudbalski klub Radnički od svog osnivanja 1923. godine bio magnet za publiku, za noviju istoriju, odnosno ponovno organizovano okupljanje navijača vezuje se za 9. mart 1989. godine, kada se zahvaljujući grupi entuzijasta, Đavoli ponovo okupljaju.\nZanimljivo, to okupljanje nije vezano za fudbalsku, nego na košarkaškoj utakmici, te taj dan Crveni đavoli koriste kao datum svog ponovnog osniivanja\nPre Drugog svetskog rata navijači Radničkog iz Kragujevca bili su jedna od najvernijih i najbrojnijih navijačkih grupa . Pratili su svoj klub svuda gde je igrao, a u samom Kragujevcu bili su poznati po crvenim kačketima koje su njegove pristalice nosile. Organizovana su i masovna gostovanja. Obično se putovalo vozom, a igrači su skoro uvek putovali sa navijačima. Stizalo se čak do Splita, Skoplja, Niša, Zagreba...\nRadnički je tih predratnih godina bio domaćin velikim fudbalskim velikanima poput Rapida iz Beča, Olimpika iz Marseja, Ferencvaroša, Honveda tako da se na igralištu kod železničke stanice znalo skupiti i po 10.000 ljudi. Tradicija je nastavljena i posle rata, a malo ko se seća da je Radnički 1946. godine igrao u grupi sa Crvenom Zvezdom u baražu za popunu prve lige i za jedan bod nije postao prvoligaš.\nIpak, pravi bum u Kragujevcu se dešava krajem šezdesetih kada omladinci Radničkog osvajaju prvenstvo Srbije i postaju vicešampioni Jugoslavije. Ta generacija kao da je bila predodređena na uspeh.\nDobrim rezultatima i publika se vraća na stadion i oni 1969. godine uvode Radnički po prvi put u svojoj istoriji u prvu ligu.\nRadnički je tih godina na stadionu Čika Dača pratio veliki broj gledalaca i zbog atmosfere koja je bila slična onoj na stadionu u Mančesteru (kako su pisali ondašnji mediji), navijači Radničkog dobijaju naziv Crveni đavoli.\nTo je prvi vid organizovanog navijanja u Šumaricama. Gostovanja su bila više nego masovna. Na prvoj utakmici u baražu za ulazak u prvu ligu put Nikšića odlazi 1.000 ljudi, a u Crvenku maltene ceo tadašnji Kragujevac. I u prvoj ligi Radnički je praćen na svim utakmicama, a putovalo se do Beograda, Zagreba, Splita, Skoplja, Ljubljane.\nA nakon toga skoro decenija i po zatišja. Skromni rezultati i slaba organizovanost nisu privlačili publiku na stadion.\nSve se to menja upravo 9. marta, 1989. godine, kada se Đavoli ponovo okupljaju. Od tada verno prate gotovo sve klubove sportske porodice Radničkog.\n· Petak, 8. mart 2019. Izložba La Linea u Kragujevcu\n· Ponedeljak, 11. mart 2019. Jazz Monday u kragujevačkom SKC-u\nKragujevac: Zatvaraju se 3 škole\nKragujevac: Stručni nadzor zbog smrti porodilje u Kliničkom centru


Srpska mala i mikro preduzeća od sada mogu da naplate svoje fakture za manje od 24 časa - Biznis i Finansije\nHome\tPromo\tSrpska mala i mikro preduzeća od sada mogu da naplate svoje fakture za manje od 24 časa\nVlasnici mikro i malih preduzeća imaće mogućnost da naplate brzo svoje fakture zahvaljujući novoj usluzi na tržištu Srbije, koju je kroz digitalnu platformu razvila kompanija Instant Factoring. Ukoliko imate fakture vrednosti do 100.000 evra, koje još uvek nisu dospele na plaćanje, novac će biti na vašem računu za samo 24 sata.\nPrema podacima APR-a, u našoj zemlji danas posluje 92.257 mikro, 11.617 malih kompanija i 114.721 preduzetnika. Prosečan rok plaćanja na domaćem tržištu pre izbijanja COVID krize iznosio je 135 dana i pokazuje tendeciju porasta. Upravo iz tog razloga napravljena je posebna online platforma koja će omogućiti malim privrednicima da održe likvidnost i posluju bez razmišljanja o naplati potraživanja. O tome razgovaramo sa Marijom Grujović, direktorkom kompanije Instant Factoring.\nKako se odvija finansiranje faktura?\nFinansiranje faktura se odvija putem Instant Factoring online platforme koja je 2018. godine dobila nagradu za najbolju digitalnu fintech platformu u JI Evropi. Platforma je razvijena uz korišćenje inovativne tehnologije i jedinstvenog i patentiranog internog rejting sistema, koji koristi veštačku inteligenciju i prediktivnu analitiku u donošenju brzih odluka o finansiranju. Podaci i informacije se prikupljaju iz različitih izvora i efikasno obrađuju dok se interni algoritam neprekidno poboljšava donoseći značajnu konkurentsku prednost preduzeću. Dakle, mi otkupimo vaše nedospelo potraživanje, a Vi dobijate svoj novac u vrednosti od 100% fakture umanjen za minimalnu nadoknadu za maksimum 24 časa.\nUsluga faktoringa brze naplate fakture je već 10 godina prisutna u Srbiji i do sada su je pružale banke i nekoliko faktoring kompanija. Po čemu se vi razlikujete od drugih?\nOno što nas izdvaja na tržištu je jednostavan i brz proces odlučivanja i finansiranja. Pored toga, okrenuti smo ka specifičnoj ciljnoj grupi a to su mikro i male kompanije i naš cilj je da omogućimo finansiranje upravo onim kompanijama koje još uvek nemaju snagu i potencijal za korišćenje bankarskih proizvoda. Tradicionalan faktoring podrazumeva finansiranje 80% od vrednosti fakture i različite vrste naknada i provizija koje je ponekad teško razumeti i klijentima je teško da utvrde koliki je stvarni trošak vezan za pojedinačnu transakciju. Na tržištu faktoringa u Srbiji banke imaju preko 85% tržišnog učešća i najčešće nude uslugu obrnutog faktoirnga i rade sa većim klijentima. U Instant Factoringu se ceo proces odvija online, finansiramo 100% vrednosti faktura i primenjujemo jedinstvenu naknadu. Takođe, omogućili smo klijentima da finansiraju samo jednu fakturu u onom trenutku kada su im sredstva potrebna bez ikakvih dodatnih uslovljavanja.\nKako zapravo funkcioniše ova vrsta povoljnosti za mala i mikro preduzeća?\nProizvod je u suštini vrlo jednostavan, radi se o naplati faktura pre njihovog roka dospeća čime se ubrzavaju novčani tokovi u kompanijama. Svako ko prodaje svoje proizvode i usluge uz rokove plaćanja od 30, 45, 60 dana može doći do novca ranije koristeći našu uslugu. Na osnovu validne fakture, Instant Factoring klijentu isplaćuje vrednost fakture umanjeno za našu naknadu odmah nakon podnošenja zahteva za finansiranje na našoj platformi a zatim mi čekamo kupca da izvrši plaćanje u dogovorenom roku. Bitno je napomenuti da se ne radi o naplati već postojećeg duga jer je to druga vrste usluge a predmet finansiranja mogu biti samo potraživanja koja još uvek nisu još uvek dospela. Još jedna bitna napomena je da se finansira samo B2B biznis odnosno kao kupci u transakciji moraju se pojavljivati pravna lica.\nPomažemo malim kompanijama ne samo time što im obezbedjujemo finansiranje već im nudimo i uslugu procene rizika njihovih potencijalnih kupaca i to bez ikakve naknade. Ukoliko na primer klijent pregovara sa novim kupcem, može nam se obratiti da mi izvršimo procenu kreditne sposobnosti tog kupca i odredimo potencijalni limit za njega što klijentu olakšava same pregovore. Klijent će biti u mogućnosti da ponudi duže rokove plaćanja kupcu jer unapred zna da će moći da koristi našu uslugu i obezbedi sredstva odmah nakon izvršenog fakturisanja.\nDa li je ova usluga ograničena kada je reč o iznosu novca na koje može preduzetnik da računa i koliko iznosi maksimalni iznos?\nS obzirom da su mikro i mala preduzeća naša ciljna grupa prosečna vrednost faktura koje finansiramo je oko 10.000 EUR. Maksimalni iznos koji je prihvatljiv za finansiranje je 100.000 EUR a bitno je napomenuti da ne postoje ni minimalni iznosi koje bismo finansirali.\nKako ti izgleda u praksi? Ako faktura iznosi 100.000 dinara, da li vi vlasnicima mikro i malih preduzeća isplaćujete kompletan novac ili će oni ipak morati da plate neki procenat da bi koristi ovakvu uslugu?\nOd samog početka smo hteli da kreiramo vrlo jednostavan model kalkulacije troškova koji će svima biti jasan Tradicionalne faktoring kompanije naplaćuju različite vrste naknada, za administraciju, obradu zahteva, naplatu i kamatu dok smo mi odlučili da koristimo jedinstvenu naknadu koja u sebi sadrži sve gore navedeno. Naša naknada se u proseku kreće do 0,1% dnevno i obračunava se od dana finansiranja do datuma dospeća fakture. Ukoliko na primer finansiramo fakturu vrednosti 100.000 dinara čiji je rok plaćanja 30 dana faktoring naknada iznosi 3.000 dinara dok klijent dobija sredstva u vrednosti od 97.000 dinara. Naravno, ovo je samo primer i tek nakon izvršene analize zahteva ćemo biti u mogućnosti da definišemo procenat faktoring naknade koji će se primenjivati.\nŠta se dešava kada faktura dođe na realnu naplatu? Kome se taj novac onda uplaćuje? Preduzetnicima ili vama?\nSamim otkupom faktura Instant Factoring postaje vlasnik potraživanja i kada dodje dogovoreni rok plaćanja, kupac je u obavezi da uplatu izvrši na račun Instant Factoringa a ne svog dobavljača. Pre samog finansiranja, kupac dobija od nas Obaveštenje o ustupanju potraživanja koje sadrži informaciju o fakturi koja je predmet finansiranja kao i nove instrukcije za plaćanje odnosno broj tekućeg računa Instant Factoringa na koji uplata treba da se izvrši. U slučaju da dodje do greške i kupac ipak uplatu izvrši na račun dobavljača, odnosno našeg klijenta, klijent je u obavezi da nam prosledi primljena sredstva.\nPoverenje između preduzetnika i klijenta predstavlja osnovu poslovanja. Ako preduzetnik reši da koristi ovu uslugu, da li će to onda narušiti to poverenje?\nMnogo ljudi ne razmišljaju na taj način, ali faktoring može u stvari da poboljša odnose i sa kupcima i sa dobavljačima. Dobavljači će biti zadovolji jer klijenti plaćaju svoje obaveze na vreme, zbog čega će lakše ispregovarati popuste i druge bolje uslove. Kupcima će biti drago što više nisu pod pritiskom da plate što pre. Biće sigurni da klijenti vode ozbiljan posao i da mogu bez problema dobiti finansiranje.\nSpomenuli ste da prilikom korišćenja ove usluge vi vršite i proveru klijenata kome je namenjena faktura. Na koji način? I šta zapravo znači ta vrsta provere?\nNaša odluka o finansiranju se pre svega bazira na analizi kreditnog potencijala kupca a celokupnu analizu radimo na bazi javno dostupnih podataka. Ni u jednom trenutku ne kontaktiramo kupca da bismo zahtevali bilo kakvu dokumentaciju.Ovaj model omogućava i onim malim kompanijama koje još uvek nisu dovoljno ojačale i nemaju dovoljno kreditnog potencijala a saradjuju sa kvalitetnim kupcima, da dodju do potrebnih finansijskih sredstava.\nDa li paušalne radnje mogu koristiti ovu uslugu i na koji način?\nNašu uslugu mogu koristiti i paušalci i start up kompanije. Prilikom kreiranja našeg modela poslovanja imali smo u vidu upravo ovakve kompanije jer je naša misija da pomognemo onim kompanijama koje nisu u mogućnosti da koriste bankarske usluge iz raznih razloga. Recimo, za odobravanje kredita u većini banaka je potrebno da kompanija posluje minimum dve godine da mogla da koristi kreditne usluge banke. Našu odluku o finansiranju u Instant Factoringu zasnivamo pre svega na kvalitetu samih potraživanja i na kreditnoj sposobnosti kupca tako da ukoliko paušalci prodaju svoje proizvode ili nude usluge kvalitetnim kupcima, biće u mogućnosti da koriste naše usluge.


Slavko Vučurević ozvaničio članstvo u SPS-u - Leutar.net\n15. juna 2022. LEUTAR Hercegovina, Republika Srpska, Vijesti 0\nBivši PDP-ov gradonačelnik Trebinja Slavko Vučurević ozvaničio je svoje članstvo u Socijalističkoj partiji Srpske (SPS) i od danas je šef povjereništva ove partije u Trebinju, rečeno je na današnjoj konferenciji za novinare SPS-a.\nOn je rekao da je sa njim ovoj partiji pristupilo još “dvadesetak ili tridesetak ili više” bivših članova PDP-a.\n„Mislim da znamo dobro raditi za dobro Trebinja. Trebinje nije zaboravilo sve ono što smo radili od 2012. do 2016. godine. Ja ću još jednom ponoviti da je to najveći investicioni iskorak Trebinja od 70-ih godina. Mi imamo snage i motiva da još više uradimo, pogotovo jer je SPS mlada partija“, rekao je Vučurević.\nPotpredsjednik SPS-a Maksim Skoko ustvrdio je da je Vučurević, za vrijeme svog mandata u Trebinju, doprinio tome da se u ovom gradu ljepše i lakše živi.\nPredsjednik ove partije Goran Selak rekao je da je SPS mnogo dobila sa Slavkom Vučurevićem.\nKako je rečeno na današnjoj konferenciji za novinare ove stranke u Trebinju, u narednom periodu će biti izabrano rukovodstvo gradskog odbora. Dosadašnji šef povjereništva bio je Dejan Bošnjak.\nU SPS-u se nadaju jednom direktnom mandatu i jednom kompenzacionom mandatu na opštim izborima, koji će biti održani u oktobru ove godine.


Opozicija protiv kandidature Nikodijevića, vlast ih optužuje za pokušaj obmane gradjana | Novinska agencija Beta\nPOLITIKA | 11.06.2022 10:55 > 11.06 13:27\nOpozicija protiv kandidature Nikodijevića, vlast ih optužuje za pokušaj obmane gradjana\nPredstavnici opozicionih odborničkih grupa u Skupštini Beograda usprotivili su se danas predlogu da Nikola Nikodijević i u novom sazivu obavlja funkciju predsednika gradskog parlamenta dok je vladajuća koalicija optužila opoziciju da "pokušava da obmane gradjane".\nPredsednica Zavetnika Milica Djurdjević Stamenkovski ocenila je da SNS "mora da nauči da sednice skupštine grada ne mogu izgledati kao sednice glavnog odbora stranke" kao i da "prihvati opoziciju i kritiku".\n"Nećemo napuštati salu kad se bude glasalo ali mi nećemo glasati", rekla je Djurdjević Stamenkovski na konstitutivnoj sednici gradskog parlamenta.\nOna je zatražila da se prekine s praksom tajnog glasanja jer kako je rekla, "maske moraju pasti".\n"Ko god da bude izabran danas, sudbinom Beograda će i dalje upravljati Goran Vesić koji će odlučivati o budžetu grada, o zapošljavanjima, o tenderima i o svemu drugom", kazala je predsednica Zavetnika.\nDobrica Veselinović iz koalicije Moramo rekao je da će se njihovi odbornici zalagati za reviziju "svih štetnih ugovora koje je grad zaključio" jer je, po njegovim rečima, novac bahato trošen.\nDodao je da je u vreme prethodnog mandata Nikole Nikodijevića na čelu gradskog parlamenta, Beograd imao "niz problema" poput visokog nivoa zagadjenosti vazduha, saobraćajnih gužvi i manjka mesta u vrtićima.\nŠefica odborničke grupe Stranke slobode i pravde Mila Popović kazala je da ne očekuje ništa od gradske vlasti i ocenila da su Beogradu potrebni novi izbori.\n"Da su hteli da rešavaju probleme već bi to uradili", kazala je Popović.\nPredsednik odborničke grupe Demokratske stranke (DS) Filip Tatalović ocenio je da će izbor Nikodijevića predstavljati "samo kontinuitet dosadašnje pogrešne gradske politike" dok je šef odbornika Narodne stranke Miloš Pavlović ponovio da njihovi odbornici neće učestvovati u glasanju za predsednika skupštine grada.\nOdbornik SNS Miroslav Aleksić ocenio je da opozicija "lažno morališe" i da "narušava dostojanstvo" Skupštine Beograda.\n"Ne može se porediti sadašnje vodjenje grada sa vremenom šerifa Dragana Djilasa", kazao je Aleksić.\nOdbornik SPS Djordje Stanojević kazao je da će ta stranka glasati za izbor Nikodijevića koga, kako je ocenio, karakterišu "duh tolerancije i velika sposobnost".\nOpozicija najavila da neće glasati za izbor predsednika Skupštine Beograda\nViše opozicionih stranaka i odborničkih grupa najavilo je da neće glasati za izbor predsednika Skupštine Beograda na današnoj konstitutivnoj sednici novog saziva gradskog parlamenta.\nObraćajući se novinarima uoči početka sednice, zamenik šefa odborničke grupe Ujedinjeni, Vladimir Pejić iz Pokreta slobodnih gradjana (PSG) rekao je da oni neće učestvovati u glasanju ali nije precizirao šta će se dešavati na samoj sednici.\nOsim PSG, tu odborničku grupu čine i Stranka slobode i pravde (SSP), Pokret za preokret i Sindikat Sloga.\nMila Popović iz SSP ocenila je da bi, bez obzira da li će SNS i SPS imati 56 ili 60 odbornika u novom sazivu, ta vlast bila nelegitimna jer je kako je rekla, za te stranke na izborima 3. aprila glasalo manje gradjana nego za opoziciju.\n"Zato su potrebni novi izbori u Beogradu", kazala je Popović.\nŠef odbornika Narodne stranke Miloš Pavlović najavio je da će oni napustiti glasanje i pozvao "iskrene opozicionare" da učine isto dok je predsednik odborničke grupe Demokratske stranke (DS) Filip Tatalović rekao da njihovi odbornici DS neće ni uzeti glasačke listiće ali da će kontrolisati kako se odvija glasanje.\nDobrica Veselinović iz koalicije Moramo rekao da je ni njihovi odbornici neće učestvovati u glasanju, ali i dodao da će putem Fejsbuka i na druge načine pokušati da prenesu dešavanja sa konstitutivne sednice.\nRadmila Vasić iz pokreta Dveri najavila je da ni oni neće glasati i ocenila da dosadašnji predsednik gradskog parlamenta, Nikola\nNikodijević iz SPS, koji će kako je rekla, biti "najverovatniji" kandidat za novi mandat, ne zaslužuje da opet bude na toj poziciji.\nNikola Nikodijević ponovo predložen za predsednika Skupštine Beograda\nDosadašnji predsednik Skupštine Beograda Nikola Nikodijević predložen je na današnjoj konstitutivnoj sednici gradskog parlamenta za novi mandat na toj poziciji.\nKandidaturu Nikodijevića podržalo je 56 odbornika Srpske napredne stranke i Socijalističke parije Srbije (SPS), što predstavlja većinu od ukupno 110 odbornika Skupštine grada.\nIzvestilac predlagača Ivana Vilotijević sa liste SPS-Jedinstvena Srbija pozvala je gradske odbornike da podrže taj predlog jer je Nikodijević, po njenim rečima, "vratio dostojanstveno ponašanje i dijalog bez uvreda u skupštinu".\nPočela konstitutivna sednica Skupštine Beograda, u toku verifikacija mandata\nKonstitutivna sednica novog saziva Skupštine Beograda počela je danas nešto posle 10 časova izborom verifikacionog odbora koji treba da verifikuje mandate odbornika.\nKonstitutivnom sednicom predsedava Toma Fila iz SPS, kom je najstariji odbornik Vladeta Janković, kao sledećem najstarijem odborniku, ustupio mesto.\nU toku je pauza kako bi verifikacioni odbor verifikovao mandate.\nNikodijević: Socijalisti i naprednjaci imaju apsolutnu većinu u novoj skupštini Beograda\nPredsednik Skupštine grada Beograda Nikola Nikodijević rekao je da Socijalistička partija Srbije (SPS), čiji je član, i Srpska napredne stranke (SNS) imaju "apsolutnu većinu" 56 odbornika, čiji bi mandati trebalo da budu verifikovani na konstitutivnoj sednici zakazanoj za danas u 10 časova.\n"Pobedili smo, imamo apsolutnu većinu, zakon ne poznaje termin tesna većina. SPS i SNS imaju tu većinu od 56 odbornika u novom sazivu", rekao je jutros Nikodijević za Radio televiziju Srbije (RTS).\nSkupštinu grada Beograda čini 110 odbornika.\nKako je Nikodijević naglasio, SPS i SNS "imaju većinu za konstitusanje Skupštine, kao i za izbor gradonačelnika i svih drugih organa".\nOn je podsetio da se na današnjoj sednici bira predsednik gradske skupštine ali ne i gradonačelnik, navodeći i da bi sve išlo brže da nije bilo "stotine besmislenih prigovora" na rezultate beogradskih izbora.


23. јануара 2018. Film & TV, Kultura, Novi Sad, Vesti\nPrvi digitalno restaurirani film „Ko to tamo peva“, u okviru projekta „Vip Kinoteka“, biće prikazan večeras u 19 sati Kulturnom centru Novog Sada. Poštovaoci jednog od najpoznatijih, ali i zvanično najboljeg filma domaće kinematografije imaće priliku da besplatno uživaju u vrhunskom kvalitetu slike i tona, kao i u čuvenim replikama koje se i danas citiraju. Kultno delo Slobodana Šijana, potpuno osveženo, biće prikazano širom Srbije. Posle projekcija u Smederevu, Kragujevcu i Novom Sadu, restauriran i digitalizovan film „Ko to tamo peva“ doživeće svoju „premijeru“ i u Nišu, Užicu, Subotici, Čačku, Sopotu i Valjevu. Projekat „Vip Kinoteka“ ima za cilj da sačuva i zaštiti ostvarenja koja su obeležila srpsku kinematografiju, a proglašena su za nacionalno kulturno dobro od velikog značaja. Ovim projektom, koji trenutno obuhvata deset filmskih ostvarenja snimljenih od 1967. do 1993, započet je proces digitalne restauracije srpskog filmskog nasleđa. U narednih godinu dana, filmska publika širom Srbije će imati priliku da u okviru ovog projekta ponovo pogleda restaurirana ostvarenja Živojina Žike Pavlovića, Gorana Markovića, Žike Nikolića, Srđana Karanovića i drugih naših poznatih filmskih reditelja.


Intelu najviša kazna za narušavanje konkurencije\nEvropski sud pravde danas je potvrdio odluku Evropske komisije kojom je američki proizvođač mikročipova Intel kažnjen sa 1,06 milijardi evra zbog narušavanja konkurencije, što je najviša kazna koju je Brisel ikada propisao\npojedinačnoj kompaniji zbog narušavanja konkurencije.\nKonkretno, Intel je kažnjen zbog zloupotrebe dominantnog položaja na tržištu procesora i namere da sa tržišta istisne jedinog ozbiljnog konkurenta Advansd Mikro divajsiz (AMD).\nOptužbe Komisije se odnose na period od 2002. do 2007. godine, kada je Intel, kako se navodi, bio dominantan na tržištu sa udelom od oko 70 odsto, zbog čega je konkurentima bilo veoma teško da uđu na tržište i da se šire.\nU tako dominantnom položaju, Intel je odobravao popuste najznačajnijom proizvođačima Del (Dell), Lenovo, HP i NEC - pod uslovom da isključivo, ili gotovo isključivo, od ove kompanije kupuju procesore x86 CPU, a slične povlastice davane su i evropskom prodavcu Medija Saturn pod uslovom da prodaje isključivo kompjutere\nsa Intelovim procesorima.\nPored toga, Intel je platio proizvođačima HP, Acer i Lenovo uz uslov da odustanu od proizvoda zasnovanih na procesorima AMD ili odlože nihov izlazak na tržište, kao i da ograniče distribuciju tih proizvoda.\nSud je u današnjoj odluci odbacio sve argumente kojima je Intel pokusao da dokaže da je kazna od 1,06 milijardi evra neproporcionalna i ocenio da je u potpunosti odgovarajuća.\nPosebno se ističe da je kazna jednaka 4,15 odsto godišnjeg obrta Intela, što je daleko ispod limita od 10 odsto.


F-35 — odličan avion sa 966 nedostataka - 18.11.2018, Sputnik Srbija\nF-35 — odličan avion sa 966 nedostataka\nFamozni američki lovac-bombarder F-35 pete generacije, koji bije loš glas zbog stotina kritičnih nedostataka, ponovo je u žiži javnosti nakon vesti da će SAD... 18.11.2018, Sputnik Srbija\n10:58 18.11.2018 (Osveženo: 01:40 26.08.2021)\n© Flickr / Airman MagazineVojni avion F-35\nFamozni američki lovac-bombarder F-35 pete generacije, koji bije loš glas zbog stotina kritičnih nedostataka, ponovo je u žiži javnosti nakon vesti da će SAD isporučiti Japanu 16 takvih aviona do kraja iduće godine.\nInformaciju da će SAD do kraja ove godine dostaviti Japanu deset aviona F-35 i još šest do kraja 2019. potvrdio je američki potpredsednik Majk Pens u Tokiju. Prema njegovim rečima, SAD će na taj način ispuniti obećanja američkog lidera Donalda Trampa o ubrzanoj prodaji vojnih tehnologija Japanu.\nVojska SAD se plaši debakla kao sa F–35\n13 Mart 2016, 14:19\nKako je ranije saopšteno, Japan namerava da opremi svoju avijaciju sa 42 borbena aviona do 2024. godine, a pretpostavlja se da je to odgovor na rastuće vojne aktivnosti Kine.\nRuski vojni ekspert, pukovnik u penziji Viktor Baranec kaže da SAD već dugo nameću F-35 brojnim zemljama, uprkos činjenici da ti avioni imaju mnogo nedostataka.\n„Na primer, F-35 ima vrlo nepouzdanu elektroniku. Piloti koji su leteli na tim avionima bukvalno su se gušili zbog lošeg funkcionisanja sistema za kontrolu ambijentalnih uslova. Bilo je slučajeva kada su piloti odbijali da lete na F-35 sve dok konstruktori ne eliminišu nedostatke. Ali uprkos tome Amerikanci su veoma zainteresovani da taj projekat, na kojem zarađuju mnogo novca, promovišu u Japanu. Na isti način, oni su nametnuli te avione i drugim zemljama, kao na primer Izraelu i Norveškoj. Inače, nekoliko zemalja, koje su ranije naručile po sto aviona F-35, u međuvremenu su zatražile da se izmene uslovi ugovora i smanje isporuke. Generalno gledano, možemo reći da su Amerikanci ’naduvali‘ priče o F-35, koji je, čak i prema njihovom priznanju, daleko od savršenstva“, kaže Baranec za Sputnjik.\nF-35 zamišljen je kao svevremenski višenamenski borbeni avion, namenjen za napade na kopnu, vazdušnu obranu i nadgledanje. Međutim, ceo višegodišnji program proizvodnje i testiranja doživeo je veliki broj krahova i otkrio je na stotine nedostataka.\nNajskuplji i najproblematičniji američki vojni projekat u istoriji, za koji se smatra da je Ameriku koštao oko 1,5 biliona dolara, neprestano je nailazio na nove probleme, jer prema rečima američkih eksperata „brzina kojom su ispravljani stari nedostaci nije držala korak s brzinom kojom su otkrivani novi“.\nGreška na radaru još jednom odložila puštanje u rad F–35\n8 Mart 2016, 14:11\nMnogi smatraju da je čitav projekat prava propast, jer je iz budžeta isisao ogromna sredstva bez ikakvih rezultata, dok ima i onih koji ga na sav glas hvale i pozivaju na strpljenje.\nPre samo desetak godina, procenjivalo se da će se to američko „čudo“ prodavati po ceni od 221 milion dolara i to bez motora, ali su zbog brojnih falinki Amerikanci morali drastično da mu smanje cenu, koja sada varira od 83 do 108 miliona dolara. Govori se da Vašington planira da do 2020. godine spusti cenu na 80 miliona dolara.\nPoređenja radi, novi ruski lovac pete generacije Su-57 koštaće 2,5 puta manje od američkog konkurenta.\n„Da bi prodali taj avion svojim saveznicima, Amerikanci čak dampinguju, snižavaju cenu, a rade to po principu: ’Što kupite veću partiju — koštaće vas jeftinije‘. Neke zemlje na to pristaju“, kaže Baranec.\nStručnjaci američkog Projekta organizacije za državni nadzor (POGO) su nakon istrage i provere dokumenata Pentagona zaključili da američka vojska pokušava da sakrije kritične nedostatke projekta F-35 koji mogu dovesti do obustave serijske proizvodnje aviona.\nPrema izveštaju američkih stručnjaka koji je objavljen letos, Pentagon prikriva mnoge opasne nedostatke tog borbenog aviona koji su identifikovani tokom testiranja.\nUočeno je 966 kritičnih nedostataka, i to 111 „nedostataka prve kategorije“ i još 855 „druge kategorije“.\nPodaci o američkom lovcu F–35 u rukama Kine?\n31 Oktobar 2015, 09:17\n„Nedostaci prve kategorije“ su oni koji ugrožavaju živote i zdravlje posade ili drugih osoba, nose rizik od gubitka aviona i slično, a „druge kategorije“ su oni koji se odnose na neispravnost određenih elemenata konstrukcije i avionskih sistema.\nMeđu 19 kritičnih nedostataka su neki koji su namerno potcenjeni, kao što su problemi sistema za katapultiranje ili određivanje koordinata za lansiranje raketa, što može da dovede do pogrešnih udara po svojim jedinicama.\nPentagon se nada da će projekat opstati zahvaljujući smanjenju cene i da će velika serijska proizvodnja početi što pre, a nedostaci će se rešavati kasnije, kada avioni budu isporučeni ili operativni.\nRuski eksperti navode da je „konceptualno, F-35 odličan avion“, ali da aktuelna situacija svedoči o ozbiljnim pogrešnim proračunima koje je napravila kompanija „Lokid Martin“ u početnoj fazi projektovanja. To je rezultiralo sistemskim nedostacima, čije bi rešavanje trajalo najmanje nekoliko godina i koštalo na desetine milijardi dolara.


Mladi se bude - JUGPRESS\nOmladinska organizacija PRLMNT u saradnji sa Naučno-tehnološkim parkom iKancelarijom za mlade organizovala je konferenciju “Mladi se bude”. Konferencija je održana sa idejom da se srednjoškolski parlamenti umreže i njihov rad podigne na viši nivo.\n“Cilj svega je da rešimo problem dinamičnijeg unapređenja razvoja omladinske politike.Na panelu su predstavljene uspešne prakse, i pokrenuti stukturalni dijalozi izmedju parlamenata i menadžmenta škola”, kažu organizatori konferencije.\nPredavači su bili Aleksandra Ristić iz Naučno tehnološkog parka, Jovan Milić iz\nKancelarije za mlade Niš, Marko Rakić iz UNICEF-a, Milica Kočović premijerka parlamenta Prve kragujevačke gimnazije i Milan Kuštera predsednik omladinskog udruženja PRLMNT.\nNa konferenciji je prisustvovalo 80 predstavnika 18 srednjih škola u Nišu.\nRezultat konferencije jesu memorandumi o saradnji sa srednjim školama iz Niša.\nPo prvi put su donešeni konkretni koraci u vidu strategije rada sa srednjoškolskim\nparlamentima i akcioni plan koji ćemo sprovesti kao organizacija PRLMNT zajedno sa svim srednjim školama.


Candy CDPN 4D620 PW mašina za pranje sudova cena, cene Srbija, prodaja Beograd Novi Sad Niš\nCandy CDPN 4D620 PW mašina za pranje sudova cene\nCandy CDPN4D620PW Energetski razred A+++... specifikacija\ncena od 42.183,00 do 44.990,00 din | prodavnica (5)\nEPonuda nije internet prodavnica već Vam omogućava da brzo i lako nađete Candy CDPN 4D620 PW mašina za pranje sudova po najjeftinijoj ceni. Naš cilj je da kupci budu što bolje informisani o ponudi Candy mašina za pranje sudova CDPN 4D620 PW na tržištu Srbije. Vrlo lako nalazite željeni proizvod za kategoriju Mašine za pranje sudova cene, ne morate da lutate od sajta do sajta za Candy Mašine za pranje sudova, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Candy CDPN 4D620 PW mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Candy CDPN 4D620 PW mašina za pranje sudova. Pre kupovine, podatke za Candy mašina za pranje sudova CDPN 4D620 PW proverite na sajtu PROIZVOĐAČA.


Američki brodovi kod Somalije pred povlačenje vojnika SAD\nTanjug 23. decembra 2020. 15:51\nVAŠINGTON – Pentagon je poslao nekoliko brodova i ekspedicionu jedinicu marinaca na obalu Somalije, kako bi podržali operaciju repozicioniranja stotina američkih vojnika u druge baze u istočnoj Africi.\nAmfibijska grupa Makin ajland i marinci stigli su u ponedeljak do somalijskih voda. Pridružili se se brudu US S Heršel Vudi Vilijams, ekspedicionoj bazi na moru, koja je stigla 16. decembra, prema američkoj komandi za Afriku (AFRICOM).\nPlovila podržavaju operaciju „Oktav kvarc“, sa misijom premeštanja američkih snaga u Somaliji „istovremeno održavajući pritisak na nasilne ekstremiste i podržavajući partnerske snage“, saopštio je Pentagon, prenosi Glas Amerike.\nU novembru je objavljeno da je američki predsednik Donald Tramp planirao da povuče američke trupe iz Somalije, što je deo napora da se američke snage povuku – uključujući i one iz Avganistana i Iraka – pre nego što napusti funkciju 20. januara.\nAmfibijska grupa Makin ajland sastoji se od tri plovila, uključujući istoimeni brod-amfibiju. U kombinaciji sa ekspedicijskom morskom bazom US S Viliams, imaju skoro 5.000 vojnika za izvođenje pomorskih bezbednosnih operacija.\n„Ova odluka nije mogla doći u gorem trenutku. Posledice će direktno uticati na vođenje ofanzivnih operacija“, rekla je Samira Gaid, ekspertkinja za nacionalnu bezbednost na rogu Afrike, koja je bila viši savetnica za bezbednost bivšeg somalijskog premijera Hasana Ali Kairea.